url: =Kong a neilo Hong Kong – 3 ~ Hau Za Cin :: ZOMI DAILY\nposted on 3 August 2009 at 9:47 am Lomkholna: Article, Hauzacin\nTsim Tsa Shui pan kik leuleu in Shatin pan khe tawh ciahto in, mualtunga LTS sanginn ka tungto uh a, kisil in, nitak kikhop ka kuan uh hi. Kikhopna pen Lutheran Biakinn a hih mah bangin kei kikhopna zelte tawh na kibanglo deuh a, tan 10 ka simlai a Champhai ah ka tan 7 siapa hong zinlai amah zui a khatvei ka kikhopna RC biakinn tawh kibang kasa hi. Biakinn pen a tuamtuam hi in, biak piak dan a tuamtuam hi mah leh i biak kibanga, PASIAN, i up kibang in, i muanpa kibang hi, a biakpiak dan bek a tuamhi takpi hi cih ka mu semsem hi.\nBiakinn kikhop tawp ciang Dinner Fellowship ciin a kikhawm khempeuh annkuang um khawm in, ann kine khawm a, tukum adingin tuanitak a kikhawm tampen hun, guahzu mah leh mi tamin biakinn a zuat pen hun hi kici a, ann a nunung lamte bangin kicinglo phialphial hih tuak hi. Tua nitak a thupulaknu a lungdam dan gena, hi bang Nipini simin hih leh ka ut hi… Pasian thei nailo HK ah zong tampi om a, Biakinn zuanlo mihing tampi omlai hi ci hi. “Pai in sem, a mangte honkhia in” cih la khawng hong phawksak hi.\nLamet ngam loh lamet ngamloh! Zomi bek hilo, leitung bup in zong laibu hoih leh minthangin a gen leh, a kithupisim mahmah Rick Warren gelh, THE PURPOSE DRIVEN LIFE (“Ngiimna Tawsawn Nuntakna”) kici Zokam a tei Sia Pau Lian Mang tawh ka kikhutlet kha hi! Halleluijah!! Kikhutlet bek hilo in, kikhop tawp ankuang kikholhna ah zong ka tukhawm kha uh a, Zomi te mithupi te a mu kawikawi hi veng e, ka lungsim in ka ci hi. Sia Lianpi Zomi lasiam hi a, Sia Pau Lian Mang Zomi laibu teisiam hi a, Sianu Man Hau Cing Zomi Christian Literature Society (ZCLS) ah a sem leh Zomi Baptist Convention khawngah numei makai muan mahmah hi a, Sia Dal Khan Mang lah Zomite laisimna lam ah a tawsawn ut mahmah a, laisimna innpi MOMNO PILNA SAWM (YOUTH ACADEMY) kici khat Tahan ah a hong khia in, a zi in keem a, kei adingin Tuiphumpa Johan in, “Ama khedap a tawisak dingin zong ka kilawm zo kei hi” a cih bangin ka tung et ding vivete a hi uh hi.\nThe Purpose Driven Life, “Ngiimna Tawsawn Nuntakna” laibu pen hih Taipei biakinn ah nakpi in mipi leh cell groups te ah akigen khawm, a kikum, a kisin leh thalakna in a kinei hi a, mi tampi Christian hong suak lawhna laibu ahi hi. A diak in Sente in thupi sim mahmah diak uh a, inn khat in bu khat bang a neih ding uh ka um phial hi. Tua zah a kisim laibu ahi hi. Hih a laibu bek hilo, a practical guide leh practical lessons te zong a kimin ko kikhopna Grace Baptist Church, Taipei bangin a nei zihziah hi. Tua zaha laibu minthang ZOKAM tawh eima taptung tek ah meilum awi kawm, vaimim em kawm peuh a zong i sim theih ding hong bawlsak Siapa tawh kimu thei, kiholim thei, kikhawl khawm thei leh ankuang sawkkhawm thei ka hih manin ka lungdamna ka gensiam kei hi. Tua bek hilo in, HK ah a kithupi sim penpen leh a lianpenpen pilna sang, leitung in zong a theihpih thama minthang, “The Chinese University of Hong Kong” zong hong vakpih, hong hawlpih, Science buidling, Engineers building leh Library pan kipan nungakte tuibualna dong hong lak dikdek ding amah ana hi gige ahih manin ka lungdamna, ka angtanna ka gensiam kei hi.\nChungchi College, the Chinese University of HK pan Sia Pau Lian Mang hong tung, ahih kei leh LTS ah hong hawh phei ahih manin ko a omsa tengin “guai, tun Zolai lam ah i thudotpi khat ei tawh om ahih manin zanitak a i holimna pen a bul pan panpha kik ni ei” ciin Sianu Hostel common room lam mah ka naihsuk kik uh a, Siapa khalim nuai ah tawldam in ka holim litlit kik uh hi. Siapa in maban ah a nasep dingte, a sepsate ah a sep dante leh Zolai mahmah a khanna dingin kisam a sakte ama muhna bangbang hong gen a, bil sik in ka ngai dimdem uh hi. Tua nitak in Solo kisam lo ahih manin Sia Lianpi Video Camera kilensak hi. Sianu mah “inntek” hong siam a, niangtui, niangha ka duh bangbang uh a kicing tak in ama ‘pocket’ pan hong lui khia zihziah hi.\nLia Cingsan in,\nOmkhawm lai leng nuamlai,\nHun ten hong khengta….\na cih bangin, ka holim uh nuam panpan maw cih ciangin vantung solkhapi zong tumding na kithawita in mualtungah ko hun zawh ngakin na kinga litliat ta a, Siapa lah ama sanginn lam ah (aman bel ‘ka zi maan kisuanna ka lupna mah’ ci sese in) ciah ut teitei ahih manin, holim kham manlo in naupangte mangpha kikhak danin, “Zingciang kimu kik diamdiam” cih tawh ‘hunte’n hong khengta’, ka kikhen phot uh hi.\nKhuazan luata hiam i cih leh US lamah sun hun hito panpan ahih manin ka kikhen khit uh ciang ka hawi pawlkhatkhat bel ihmut cih thadah khuaphawk saan ve’m! Ahi zongin ‘US return’ hilo teng bel khapi tawh mangpha kikhak khawm in, lupna lam ciat mah ka zuanpah uh hi…. zop lai ding… Hau Za Cin\nPrevious: Kong a neilo Hong Kong – 2 ~ Hau Za Cin\nNext: Kong a neilo Hong Kong – 4 ~ Hau Za Cin\nNa lawmte kua?


timestamp: atn

url: =Mihingte' Tangthu tom le Mailam Thu Ding\nKial (Starvation) tawh kisai tangthu en masa lehang, tanglai hun in kizop kikawmna hamsat lai kawmkal ah Egypt gam, India gam cihdan gam khat peuhah khuakhal in tui a kan (drought) lianleh gambup mi phazah pan 5-10% pen nekding neilo anngawl in sipah lianlian dinmun ahihi. 1692 kumin France gamah khuahun siatna hangin kial tung-a kum 2 (1692-1694) sungin France gammi 2.8 awn (million), gambup mi phazha pan 15% in a sih lawh hiziau hi. 1696 kum in Finland gamah kial tung-a gammi seh 1/3 phial in nuntakna beilawh hi. 1974 kum leitung bup antawh kisai kipawlna World Food Program khawmpi kineih masak pen lai bangin China gam-ah kial tunna bang cih huhding?, cih thu buaipih pha mahmah uhhi. Gamzawng, mimal tam ahi China gam pen sawt vei nungta zo nawnlo ding hi, a kici ngei liang ahihi.\nPulnatna (Plague) vai en lehang, leitung tangthu ah “A Vom Sihna” (Black Death) cih min a kivawh tuahsiatna uang mahmah pul natna pi khat 1330 kim pawl in kituak hi. Asia leitang pan Yersinia pesis cih lungno hong piangkhia-a, Europe le Africa gam dongah hih lungno kitheh thang ahih manin leitung bup-ah kum tawmno sungin mi awn 75 - 200 kikal (75-200 million) in sih lawh zenhi. England gam-ah mi sawm pan li (4/10) in pul natna hangin\nsihlawh uh-a, mi 3.7 awn pha khin sapen pulnatna venteh 2.2 awn in kiamsuk han mawk uhhi. 1778 kum in Hawaii tuikulh neu-ah gamkek gamdang mite puakkhak bukkhuh, TB cih akipan gilsung natna (typhoid) natna tuamtuam-te hangin Hawaii gammi sang zanga (half a million) pha khinsa kim lai 1853 kum teh mihing 70, 000 bek nungta zo uhhi. Tua hun lai-in siavuan-te in tui vot mahmah tawh na kisil un cihciang panpih thei bek uhhi.\nGal kidona (War) tawh kisai en lehang, leitung bup galpi masa 1914-1918 kikal sungin mi 40 awn kisi hi. Galpi nihna khit kum tamsim gam khat-le- khat kimuang ngam nailo-in ki galging kholden uhhi. Mihing-te tangthu-ah lokho mipite hun (agricultural societies) hun lai-in gal-le- sa vai hangin leitung bup mipha zah pan 15% bang si ngei khin-a, kum zalom sawmnih lai-in gal-le- sa vai hangin 5% in kisih lawhin, tun kum zalom sawmnih le khat taktak teh bel galvai hangin 1% bek kisi tahi, cih kimu khia hi.\nTu laitak pen leitung ah nuclear bomb cihkhawng om tase mahleh gam tuamtuam te mitsuan masak pen gam hauhna (global economy) hizaw in, tua gam hauhna zon danzong tuampi khatin kikhel tahi. Ni dangin gamhauh semsem nading in van manpha te ultun sak hauhna hi-in (material based economy) tun ahih leh pilna ultun sak hauhna (knowledge based economy) hun hita hi. Tua pilna cihte pen leisung sumpiang a hau gamte` kham, ngun le suang manpha te dan-in galvan tawh gamkek in suhtheih nam hilo hi. US te hauhna ih deih gawh tateu zongin Silicon Valley dona tawh a pilna uh ki thatang suhsak theih hilo hi.\nTua ahih manin tanglai hun-in daihna (peace) cih cihpen tomkal sung gal ki doloh pakna (temporary absence of war) hi tase mahleh, tuhun teh daihna a kicih leh gal cih peuhmah a piang thei ngiatlo (implausibility) dingin ki ngaihsun tahi. Khat veivei gam khat-le- khat ki ngik, lauthawng sak kha mah ding uh-a, ahi zongin kihai doziau pak hetlo dinghi. Gam-le- mipi tampi sihlawh zah dong ding galpi a piangsak zo zahding a hang (reason) khauhpai tam pukpuk lohi. Mi ngongtatte (terrorist) te zong hong lauhuai leh kilawm na pi-in amau pen mi tawmno, guktat kiaukiau te hi-uh a gam bup khat do zo ngeilo ding uhhi. 2010 kumin leitung bup-ah sikhang cih akipan thau luatna (obesity) hangin a si mi awn 3 pha-a, mingongtat te khutma tawh a si awn khat phalo,7,697 phahi. US leh Europe gammi te ading gal le al-Qaeda te sang Coca-Cola\nlauhuai zaw suak hi.\nTu laitak leitung tangthu ah anngawl gilkialna hang a si phazah sang an tamnek luatna hang-a si mi tamzaw tahi. Natna tuamtuam hangin mi si a phazah sang tek-sih mimal kitam zawta hi. Ngongtat (terrorists), galkap le misuam (criminals) te thah thuak mi phazah sang akithat tawmna (suicide) hang-a si mi kitam zaw ta-a, a ki huam etteh khuahun siatna, Ebola natna le mi ngongtat Al-Qaeda te thah sangin McDonald saipan nektheih moh nengte tam nek luatna hangin si mi kitam zaw, cih dinmun kitungta hi. Tu laitak leitung ah naungek si (child mortality) phazah bang leitung tanghu ah a niam pen laitak ahihi. A khangto laitak (developing) gamte-ah naupang suakcil lakpan 95% te nungta suak uh-a, gamhau sa te-ah 99% nungta suak uhhi. 1967 kumin sunphuk (smallpox) hangin leitung bup ah 15 awn in sihlawh ta leh 2014 kum teh leitung bup ah sunphuk hangin asi kuamah om nawnlo hi.\nSARS natna gilo 2002/3 kum, 2005 kumin bird flu, 2009/10 kumin swin flu, 2014 kumin Ebola cihdan natna lauhuai thak tampi piang tase mahleh tanglai hun dan in kisizuahzuah nawn samlo hi. SARS natna hong pian cil-in Black Death thak khat hiveh ci-a, kipatau mahmah pen mi tulval sih ma kibawl man suakhi. Ebola hong pian cil-in zong leitung bup ki linglawng tase mahleh Africa leitang kheng sak manlo in kibawl, ki beisak manhi. 2012 kumin leitung bup ah mihing awn 56 si-a, tuate lakpan 620,000 (120, 000 gal dona hang, 5000,000 suamlupna(crime) hang) si uh-a, tua hangte sang a tamzaw mihing 800,000 pen kithahtawmna (suicide) hang hi-in, tua teng sang a tamzaw 1.5awn te pen thau luatna (diabetes) hangin si uhhi. Hihdan ahih leh cikhum (sugar) in thautang (gunpower) sangin mihing tam that zaw dinmun suak hi.\nHihzah-in khantohna a piang kum zalom sawm nih le khat ah ki nungta a hihi. Mihingte ngeina-ah lungkim cih omthei ngeilo-a a khauhpai zaw, a nasia zaw, a hoihzaw kilunggulh to den hi. Tua ahih manin tu lian laitak kingahsa gualzawh nate siksan in a khauhpai zaw ngimna honkhat hong omhi. Tu laitak leitung mipil (scientists) tampi te phutsawm uh vai lianpi (challenges) honkhat om-a tua te lakpan thu nih ih en pak ding hi.\nA masa ngimna in sihtheihlohna (immortality) hi-in, lungnopna (happiness) ngah zawhna ding ngimna zong khatin kihel hi. Mipil tampi-te in sihna cihpen a kipuah thei siatna (technical problem) in mu-uh hi. Lungtang khawl cihpen lungtang sung-ah oxygen kisam zah tunglo hi-a, cancer tawh si cih zong cancer cell te kizelhna khakin puahman lehang a dam thei-lua khat hi-in huihpi (hurricane), car accident cihte zong lampi/motor/hawldan cih a kipan kumpi policy te sitpha in setkhuak pilna tawh panpih lehang ki gualzo thei lua hi, cita uhhi. Amau genna-ah, tawh bom a omleh tawh tang a om kul (no lock without key), siatna a om leh kipuah thei lampi om hamtang ding hi (every technical problems has a technical solution), cih hi.\nGoogle te engineering director Kurzweil in tu lian laitak Google company ah hanciam in a sep project min pen “Sihna ki Gozo!” (to solve death), cih hi zawzen hi. Google te makai dangkhat ahi Bill Maris in mihing te pen si theilo cih a hipah kei zongin kum 500 ciang peuhmah bel nungta thei dingin kibawl thei lua dinghi, cih um hi. Paypal te makai khat ahi Peter Thiel in,“Sihna tawh kisai a sang om, a nial om in a do omhi. Ken ka do dinghi.” ci-in Google te a kipan mihau ampiten mihing te nuntakna tawh kisai research tampi ah sum mak (biilion) tampi zatsan laitak uh ahihi. Kurzweil tuatna ah kum 2200 the sihna ki gozo taktak ta ding hi ci-a, a dang scientist pawl khat in 2100 teh zong kigo zo khin theita in teh ci-uh hi. 2050 teh na pumpi cidam sakin sum zong a hoih khop na neih leh nuntakna kum 10 ciang bang khat beh pakna ding baih mahmah ta ding ci-uh hi. Nuntakna khangkhat ding cih hingiau hi. Siavuan tampi-in sihna gawh sawm ung, ci masa hetlo ding uhhi. Ahi zongin AIDS, cancer natna te ading zatui a zonte uh a paizia en lehang, a ngim masak loh uhhang sihna pen a go nuam uh hi limlim uh hi. Apple te bawl iWatch bang a nei hile hang cidam nading nisim tui hai bangzah dawn, nai bangzah sung lamsiau/ihmu ding cih-a kipan sawtvei tu lua tateh, ding ta-in cihdong cidam theihtheih nading hong pantah niloh hita hi.\n1900 kum lai-in kial, pulnatna le galvai savai te hangin mihing khat in kum 40 ciang khawngbek nungta hi. Kum zalom sawmnih teh kum 70 ciang nuntakna kikhan khin zo-a, kum zalom sawmnih le khat teh bel a tawm pen 150 ciang ahih nading hanciam zo ding hi hang cih um uh hi. Amau ngimzah a ki nungta zo hileh kum 150 bang nungta ding mihing khat in kum 40 a phakin zi nei leh zong nei baih lua ding hi. Tua ahih manin naupang, khangno le uham ih ciaptehna kum ki ciangtanna te ki tukalh mangin etphat kul dinghi, ci-uh hi. Nuntakna kikhan thei gawp hileh a hoihlo zong tampi hong om dinghi. Gentehna, kumpi gilo, mithat tampi-te zong kum 30-70 cihdan kum tampi gam ukzo mawk ding uh-a, mipi te thangpaihna khang\nsemsem thei ding hi.\nMipilte buaipih dang khat-in lungnopna (happiness) a hihi. Pilna le sum hauhna te khangto semsem taleh leitung ah lungnopna kiam semsem hi. A diakdiak in a khangto sa gamte ah lungkiat na khauhpai mahmah hi. Tua ahih manin gamkhat hauhna a kiteh ciangin zong sum hauhna (GDP) bek ki en nuamnawn loin gammi-te lungnopna zong kinhuai mahmah ta hi,ci-uh hi. UN mahmah in mihing-te suahpih thu neihna (human rights) te lakah lungnopna zon theihna (right to pursuit of happiness) hel uhhi.\nTulaitak, Philippines, Peru, Guatemala cihdan gamzawng-te ah kum simin mihing 100, 000 pan mi khatta kithatawm (suicide) uh-a gam khangto sa Japan, Switzerland, France gamte ah mihing 100,000 pan 25 in kumsim ki thattawm mawk uhhi. South Korea gam a zawn mahmah 1985 lai-in mihing 100, 000 pan 9 ta kithattawm uh a, tun a hauh mahmah khit uh teh gammi 100,000 pan 30 in kumsim in kithattawm uhhi. US gammi te nuntak nuam hihna (well-being) dinmun pen 1990 kum pawl-a nop a sak dinmun leh 1950 lai-in nopa sakna uh kikim, ci-uh hi. Japan gam zong a hauh mahmah diak laitak ahi 1990 k um pawl-a nuntakna tawh kisai a lungkimna uh le gamzawng in nuntak haksat 1950 lai-in a lung kimna uh kikim lel hi, cimawk\nTu laitak scientist te bawlnop lungnopna pen kim-le- pam, van-le- na tetung kingalo lungnopna hise hi. Lungsim tawng ngiat a om daihna (sensation) hise hi. A pualam ah bangbang a piang zongin tuate khengin ih sung a om theih theihna (sensation) pen nosuah sak denin lawpsak den ding, cih ahihi. Gentehna, galkap te-in Iraq cihdan galphual ah a om uhteh patau linglawng gawp lo-in, lungsim daih theih semsem nading le ihmut nop nading in a ki tuam bawlsak ngiat zatui khauhpai-te pen tu laitak US le UK sang naupang tampi te-in nisim ne den ta uhhi. Sang sungah lai sin/simna ah nopsak semsem nading cimawk uhin lungsim thaza neden tadan uh, na hita hi. Tua ahih manin tu laitak ni tumna lam a om mite vei diakin thu dangdang\nsangin bang feel na hiam?, nop nasak theihtheih in omin tua pen nang suahpih thuneihna hi-akua mahin hong suttheih hilo hi, cih dinpih mahmah uhhi.\nNasepna tawh kisai theih masak ding khatin mailam ah mihing te`kizattheihna man (value) le thuneihna (right) kiam mahmah kha ding cih a hihi. Banghang hiam cihleh setkhuak pilna (Artificial Intelligence) pen hong khauhpai semsem ta hi. Mihingte neih septheihna nam nih om-a tuate in thatang septheihna (physical ability) le ngaihsuttawm theihna (cognitive ability) te ahihi. Thatang septheihna ahihleh tu laitak in settha mah hatzaw a, tawlhun neilo, gim cihlah nei lo-in seplah neilo hi. Ngaihsut theihna lam zong tu laitak setkhuak pilna nawhkhan mahmah ahih manin mihingte ngaihsut theih zahsang a zah tampi in geel thei tahi, kici hi. Setkhuak tawh kisai piangthei ngeilo ding a kici na tampi kum sawm sungin hong piang ngelhngelh khinhi. 1980 kumin mihing te khuak mah hoih zawlai veve dinghi, a cihcih laitak mahun 1996 kumin leitung bup-a chess champion Garry Kasprov le IBM computer chess akimawl leh IBM in zo mawkhi.\nUSA gam khualzinna lampisau te tungah accident tuamtuam hangin kumsim in mi 40,000 (tul sawm li), si denhi. Tun ahih leh a hawlding mi kisamlo motor (driver less car –automotion) te kipan pianpian ta-a, tua-te driver less motor hangin tuahsiatna tampi kiampah han dinghi. Tua bangmah in khualzin motor hawlpen USA gamah mi tampi ading kivakna naseppi khat na hi-a, US gam-ah pil sinna kician neilo, kum hamsa mi awn thum le a lang (3.5million) in a ki vak na pipen uh ahi motor hawl nasep suplawh ding hipah lianmawk ta hi.\n2013 kum-in Oxford a researcher Carl Benedikt Frey le Michael A. Osborne te gelh “The Future of Employment” cih laibu ah a sawtlo-in US a om nasep 47% te pen set pil (artificial intelligence - AI) te in luah tading hi, ci uhhi. 2033 teh phone tawh sum zonna (human telemarketers) le sum armahkhanna (insurance underwriters) te in a nasep uh sum ta dinghi, 99% kician (tichia) hi, ci uhhi. Kimawlna phittum (sport referees) te in a nasep uh a sup ding uh pen 98% kician-a, sai-ah sumkhon (cashier) te-in 96% le anhuan (chef) te in a nasep uh a sup ding 97% kician hi. Ansai nasem (waiters) te nasep sup dingpen 94%, thukhen zum-a nasem (paralegal assistants) te nasep sup ding 94%, lengla makaih (tour guides) te nasep sup ding 91%, moh em (bakers) te nasep sup ding 89%, inncing (security guards) te nasep supding 84%, bus hawl (bus drivers) te-a 89%, innlam nasem (construction laborers) te nasep supding 88%, ganhing kem (veterinary assistants) te 86%,tembaw hawl (sailors) te 83%, zusai a nasep (bartenders) 77%, vanlui kepnasep (archivists) te 76%, innlam khutsiam (carpenters) te 72%, le micing (lifeguards) te nasep sup ding 67% kician hi, ci-in tuat uhhi.\nHih AI pen Russia kumpi Putin mahmah in agam uh-a sangnau pang te tungah mailam ah a lauhuai pen kikhelna hong hi dinghi, kiging kholun ci-in hanthawn khinhi. AI hangin mihing te` man (value) le thu neihna (right) bel tampi kiam tuam thei ding-a, hih vai a kilimgin manlo gamte in buailawh thei kha ding uhhi. AI hangin mizawng mihau hong kikhai mahmah zaw thei dinghi. Mihau te in nitha le khasum piakkul loh set te zawng zaw ta ding-uh a,\nmizawng te-in lah pil sinna sang neih lohtawh nasep muh hamsa sa semsem in mizawng mihau sumlut kikhaihna uang semsem dinghi, ci uhhi. Hih AI pen gam pawlkhat ading buaina honpi khat a beisak muhkhiatna hi leuleu hi. Japan gam a kipan a khangtosa gam-te ah kumham tam semsem, mimal tawm semsem in khangno heu ta uhhi. Tuadan gamte-ah nasem ding mi kisam tampi te tangin hih setkhuak-te zattheih ding hong suakhi. A sawtlo-in Japan kumpi-in Robot Revolution Initiative cih min tawh company tampi samin sum 20 mak val zangsak uhhi. Mihing kisam lo sawltak nasem ding set tuamtuam bawl ngekngek sawm uhhi.\nBy: Pau Sian Lian (Tongsan Columnist, Tokyo-Japan)


url: =Haimual lamzikpi thak kum 5 sung sawt theiding :: ZOMI DAILY\nposted on 6 June 2020 at 10:50 am Lomkholna: News, TedimPost, Zomi\nMyanmar – India kizopna lam lianpi khat lah hi-in Chin State adingin zong income a tam pen Rihkhuadar – Kalaymyo kikal Haimual Lamzikpi thak project pen kum 5 bang sawt thei kha ding hi, ci-in Chin State kumpi ulian khat in gen hi.\nMyanmar leh India kizopna lamzikpi athak tai 30 kizong khin a, a vekpi in tai 60 sau ding hi. Gam nih kipawlin lampi survey zong kibawl khin ta hi. Lampi in khua pawlkhat inn pawlkhat leh lo leh huan pawlkhat nawk kha ding ahih manin vaipuak neite in sazian kaikhawm uh hi. Mipi supna a tawm thei penin na kisem ding a, vai teng a sian ciangin nasep kipan ding hi, ci-in Chin State kumpi tung pan kiza hi.\nKalay – Tedim – Rih lamzikpi thak pen Nylon kultal kizut lamzikpi hi ding a, tai 60 a sau lamzikpi hi ding hi. Chin State kumpi leh gambup kumpi vaipuak nei uliante in zong a phual pha-in sep ding teng sem khin uh hi, ci hi.\nChin State leilu lam sumbawlna lamzikpite lakah Kalay – Tedim – Rih lampi a hoih lo pen hi ding hi. Mansuang lei leh Rih kikal bang suksia phadiak a, mawtaw kibung leh mawtaw awk zong tam mahmah hi. Lamzikpi thak hong kisem zo hi leh sumbawlna tampi nuamtuam ding hi, ci-in sumbawlte in gen uh hi.\nMyanmar – India gam nih kizopna Haimual lamzikpi pen Covid-19 hangin a beisa March kha bei pawl pan kipan kikhakcip a, tuni ciang dong gam nih kikawm thei loin kikhakcip suak lai phot hi. Source: Myanmar Times/ The Tedim Post\nLine Car te paikik tading\nChin State sung a om Mawtaw Line te Covid-19 natna hangin Kha 2 val aki khawlsak hi a, June 3, 2020 ni akipan in Cidamna Zum pan zuih ding/pelh dingte thu tawh akituak in kipai sak ta ding hi, cih thu kiza hi.\nHih thu tawh kisai Tedim Khuapi, Zotaang Express Gate pan Pa Giakhai in “Mi 13 aki tuangthei Bus neute ah mi 7 khawng bek kizui thei ding ahihmanin mawtaw neite lampan haksatna bel om banah abeisa hunin mawtaw sap Tedim-Kale = 7000ks, Kale-Tedim= 8000ks hi a khansak ding lah mipi lampan haksatna om zel hi” ci-in gen hi.\nTulaitak Tedim khuapi sungah Mawtaw Gate 7 om a Zotaang Express(Chin Taung Tan), Shwe Thazin, Shalom, D-Kainang, Shwe Nesat, Kha Daw Hmi leh Shwe Chintit te ahi uh hi. Source: The Tedim Post\nMawtaw sap khang\nTownship Management Committee in Khualzin line car te mipuak theihzah alang(50%) bek puakding leh mawtaw sap alang(50%) khanbeh sak ding June 3, 2020 ni-in Tedim Khuapi sung a om Mawtaw Gate khempeuh tungah zaksakna nei hi, cih thu kiza hi.\nHih zaksakna tawh kisai in Tedim Khuapi sunga om Mawtaw Gate 7 pan vaisai te kimu khawm uh a, Tedim pan Kale = 9000Ks, Kale pan Tedim – 10000Ks, Tedim pan Falam = 22000Ks, Tedim pan Hakha = 25000Ks, Tonzang pan Kale = 12000Ks, Kale pan Tonzang = 15000Ks khan sak dingin khensatna nei uh ci hi.\n“Hih zaksakna pen Tedim Khuapi sung bek hilo in Chin State a om Khuapi khempeuh aki zasak hi. Natna hong ven ciang Mawtaw sap pen angei bang mah hi kik ding hi’’ ci-in Tedim Zotaang Express (Chin Taung Tan) Gate nei Pa Giakhai in gen hi. Source: The Tedim Post\nPrevious: Vawh bang atkikna leitung ~ Khat Thang\nNext: 2020 Election hunding Union Election Commission ah akihel khatin genkhia\nDimno’ Nu laikhak – 5


url: =Tim leon ge 227 i.k. slim/straight fit jeans | JACK & JONES\nTIM LEON GE 227 I.K. SLIM/STRAIGHT FIT JEANS


url: =Sengam ah Kawlgammi khangno khat vankham zatui tawh kiman ~ ZD :: ZOMI DAILY\nposted on 3 March 2017 at 5:10 pm Lomkholna: China, News, Sawltak, World\nChina, Yunnan Province sung aom gamgi palik te’n khangno khat vankham zatui tawh man uh ci a, tua khangnopa pen Kawlgammi cih Xinhua News pan kiza hi. Vankham zatui pen Methamphetamine akici te hi a, agihna avekin 14 Kilograms tawh akiman hi ci’n Local Authorities te’n Thursday (Mar 02) ni in genkhia uhhi.\nYunnan khuapi Kunming City ah Myanmar panin mikhatin vankham zatui hongpuading hi ci’n Dehong Dai leh Jingpo Autonomous Prefecture sung aom palik te’n thu ngah uh ahih manin tuatungtawn in akimankhia ahihi.\nMyanmar leh China gamgi aom Ruili City (Shweli) khuasung ah Chinese Police te’n amat khiat uhhi ci’n thunei te’n genkhia uhhi. Taxi anunglam vanpuakna Trunk sungah Methamphetamine te Plastic tawh tuamsa in apua hi a, avekin Package 16 pha cihi. Agihna pen akigawm in 14 Kilograms cihi.\nAkiman khangnopa ii genkhiatna ah hih vankham zatui tepen aman neihsa hilo in, mikhat in Kawlgam panin Kunming khua ah hongpuaksak in ci’n Yuan5000 (US$730) tawh hongcial ahi ci’n genkhia hi.\nAhi zongin Chinese Police te’n amahbek mankhamawk uh ahih manin, thu sitlaiding uh cih kiza hi.\nRelated: China ah acitak naupang khatin sangkah nading pahtawina sum 10,000 ngah ~ ZD\nMalaysia gamsunga Kim Jong Nam kithahna vaimah tawh kibang khading hi. Avan puasak te aki kankhiatzawh keileh vanpuapa in thuakding himawk hi. ZD Sawltak #zomidaily\nPrevious: Vondeih Kep Ding – 93 (Dimno’ Pa)\nNext: Kim Jong Nam sihna North Korea gammi khat matding thu kipia ~ ZD


url: =They’re the Top! – The Forward\nHomeThey’re the Top!\nEitan Kensky and Ezra GlinterFebruary 23, 2012Image by getty images


url: =Nashville Predators (10-14)\nThu. 3/4 Sat. 3/6 Sun. 3/7 Tue. 3/9 Thu. 3/11\n4:00 PM PT5:00 PM MT6:00 PM CT7:00 PM ET0:00 GMT8:00 5:00 PM MST7:00 PM EST4:00 UAE (+1)19:00 ET21:00 BRT @ Car\nPoints: F. Forsberg 24\nShots on Goal: F. Forsberg 95\nPIM: M. Borowiecki 36\nGoals: 56 (26)\nShots: 773 (6)\nPenalty Minutes: 227 (7)\nAssists: 94 (25)\nGoals Against: 79 (7)\nShots Against: 710 (15)\nPK%: 70.4% (29)\nPenalty Minutes: 213 (9)\nSv%: 0.889 (29)\n3/6 M. Duchene Lower-body injury (IR)\n3/2 R. Ellis Upper-body injury (IR)\n3/2 J. Saros Upper-body injury - left game (IR)\n3/2 L. Kunin Lower-body injury (IR)\n3/6 M. Olivier Called up from minors from taxi squad\n3/6 A. Carrier Called up from minors from taxi squad\n3/6 M. McCarron Designated for assignment Taxi squad\n3/6 T. Jeannot Sent to minors Chicago-AHL\n3/5 M. McCarron Called up from minors from taxi squad\n3/5 T. Jeannot Designated for assignment Taxi squad\n3/5 B. Harpur Designated for assignment Taxi squad\n3/5 C. Ingram Returned from Leave of Absence\n3/5 C. Ingram Sent to minors Chicago-AHL


url: =AQUAMARINE BLUE GREEN Vegetable Tan Italian Lambskin Lamb Sheep Leather hides hide skin skins 4 sqf 1.0mm #B1340\nAQUAMARINE BLUE GREEN Vegetable Tan Italian Lambskin Lamb Sheep Leather hides hide skin skins 4+sqf 1.0mm #B1340\nCOLOR: AQUAMARINE BLUE GREEN VEGETABLE TAN .\nSIZE: 4+sqf; APPROX: 24"x25".\nserial number : #B1340


url: =Tulaai Leitung Thuthang Tuamtuam Updates February 6, 2016 :: ZOMI DAILY\nposted on 7 February 2016 at 3:38 pm Lomkholna: Khawmpau, Myanmar, News, World, Zomi\n· Taiwan gam Tawlam ah 6.4 thahaat zinlinna in February 6, 2016 ni in nawk ahihman in Tainan khuapi sung a Inn kicim in mi atawmpeen 17 sikhin a, Pawlkhat Inncim in veknelh laai in mi 500 vaal liam hi ci in Taiwan mihonkhia thunei te in taangkokhia uhhi. Mi 200 vaal kihonkhia zopan a mi 30 mangthang laai ci uhhi. Apoina lian peen mi 256 ateenna Innpi Dawl -7 khat zong akicim lak ah kihel ahihman in mi tam liamphadiak ci uhhi.BBC\n· Leitung mihing te lak pan Khapi tung asik a 6 na pa ahi Edgar Mitchell kum 85 in ateena Florida pan February 5,2016 ni Khapi tung akah masak nipan kum 45 aphakni lian in leitung nusia ta hi. Edger peen February 5,1971 nilian a khapi tung ah nai 9 sung avataam ahihi.BBC\n· Iraq gam Irbil khuapi sung a om Hotel pi khat February 5,2016 ni in meikaang a, zintung te aihmut pikpek laitak uh ahihman in mi 19 kaanglum uhhi. Akanglum mi 19 lakpan mi 14 peen Philippine gampan hi a, mi3 Iraq mi hi in khat Palestinian leh adangkhat agam kithei naailo ci in Iraq gam thunei ten genkhia uhi.BBC\n· Leitung gam Phengphi mahmah lakpan acian lingleng laai ahi North Korea gam te in South Korea gam tawh akineh mahmah munkhat pan agamla kaapna Thautang sinna February 6, 2016 ni in nei uhhi. Hithu hang in UN Security Council in February 6, 2016 ni in thukin thukikupna sampah uhhi.VOA\n· US gaalvanleeng ahawl kisamlo te leh Afghanistan gaalkaap kipawl in Vanleeng teng atungpan gaalkaap ten anuailam hawmdimdiam sa in February 6, 2016 ni zantha paai Afghanistan gam leh Pakistan gamgi dung ah IS migilo te bengkhawm uha, IS migilo mi 28 golum ci in Colonel Michael Lawhorn in genkhia hi.VOA\nPrevious: Zomi Cup 2016 kipanta ding\nNext: ZAM Thupuak :: 07 February 2016


url: =REJINA PYO Mia Top in Taupe | FWRD\nStructural balloon sleeves\nSculptural button accents at cuffs\nOur Style No. RJPY-WS6\nManufacturer Style No. C269\n78.7cm 31 76.2cm 30 73.7cm 29 71.1cm 28\n$679 Previous price: $970\n$496 Previous price: $900\n$170 Previous price: $435\n$480 Previous price: $799


url: =ZBC pan CBC in ah kilaih sawm\nTZN: Abeisa 1953 kum a Rev. ST. Hau Go patkhiat ahi Zomi min tawisang Zomi Baptist Convention (ZBC) te in BM kici makaipite kikhoppi le Zokhua ah Khristian biakna a tun zawh kum 100 cin ( Christian Centenary) pawipi gawmin March 23-24, 2012 sung Zo khua ah thupitak kinei ding a, tua lai ah Zomi Baptist Convention (ZBC) min pen Chin Baptist Convention (CBC) ah khel/khello ding cih tawh kisai nasiatak kikupna nei ding cih kiza hi.\nTu laitak Zomi Baptist Convention (ZBC) ah President Rev.Thawng Kam leh Rev. Dennis Ngun Thawng Mang ( General Secretary) te in makaih uh hi. ZBC i Consititution (By Law) tungtawn in kikupna le thukhensatnate khempeuh pen ZBC kumthum a khatvei kinei khoppi ( ZBC Triennial Confence) , mai 2013 kum ciangin kipsakna kinei ding cih kiza hi. A kizakna danin ZBC sungah Tedim kampau (Zomi) Association 3-4 khawng bek om lai cih kiza hi.\nZBC sungah Association (28) leh Local Church (6) kihel in mimal (Membership) 200,000 val,Hunbit Pasian nasem Sia/ Pastor (1163) leh Biakinn (873)om cih thu ZBC-General Secretary asem ngei leh tulaitak ZBC President asem Rev.Thawng Kam in abeisa September 18,2009 hun lai Chin World Media te tawh holimna (Interview) pan genkhia ngei khin hi. Hih ZBC pan CBC ah laih vai ding tawh kisai Zomi min puate ading limtak ngaihsut huai thupi khatin kimu ahih manin, ahoih pen a hong kivaihawmna dingin a kua maciat in thungetna tawh mapang ciat ni.\nTZN: Source : Chin World Media


url: =What does Nehemiah 3:4 mean?\nHome > Nehemiah > Chapter 3 > Verse 4\nNehemiah 3:4 Parallel Verses [⇓ See commentary ⇓]\nNehemiah 3:4, NIV: "Meremoth son of Uriah, the son of Hakkoz, repaired the next section. Next to him Meshullam son of Berekiah, the son of Meshezabel, made repairs, and next to him Zadok son of Baana also made repairs."\nNehemiah 3:4, ESV: "And next to them Meremoth the son of Uriah, son of Hakkoz repaired. And next to them Meshullam the son of Berechiah, son of Meshezabel repaired. And next to them Zadok the son of Baana repaired."\nNehemiah 3:4, KJV: "And next unto them repaired Meremoth the son of Urijah, the son of Koz. And next unto them repaired Meshullam the son of Berechiah, the son of Meshezabeel. And next unto them repaired Zadok the son of Baana."\nNehemiah 3:4, NASB: "Next to them Meremoth the son of Uriah the son of Hakkoz made repairs. And next to him Meshullam the son of Berechiah the son of Meshezabel made repairs. And next to him Zadok the son of Baana also made repairs."\nNehemiah 3:4, NLT: "Meremoth son of Uriah and grandson of Hakkoz repaired the next section of wall. Beside him were Meshullam son of Berekiah and grandson of Meshezabel, and then Zadok son of Baana."\nNehemiah 3:4, CSB: "Next to them Meremoth son of Uriah, son of Hakkoz, made repairs. Beside them Meshullam son of Berechiah, son of Meshezabel, made repairs. Next to them Zadok son of Baana made repairs."\nWhat does Nehemiah 3:4 mean? [⇑ See verse text ⇑]


url: =Hong It Zeisu Topa Aw | Zomi Lyrics Directory :: Zomi Music and Songs Hong It Zeisu Topa Aw | Zomi Lyrics Directory :: Zomi Music and Songs\nHong It Zeisu Topa Aw\nCharles Wesley (1707-1788) Simeon B. Marsh (1798-1875)\nHih la a phuakpa Charles Wesley bel la ngaih dawng 6,500 val a phuakpa hi a, tuate’ lakah hih la mah a hoihpenin kingaihsun hi. Labu kici khempeuh ah kimu kim-a leitunga kampau kici peuhmah-in kilet kim hi. Ahi zongin Charles Wesley in hih la a phuah khit ciangin a upa John Wesley laka, a upa in, “sentimental” lua ci-a a nolh lam a thei tam lo ding hi. A phuakpa’ sih khit ciangin kilimsak pana, 1740 kumin Hymns and Sacred Poem kici la dawng 139 kikaikhawm lakah kihel a, a kikhetkhiat masaknapen ahi hi.\nMi thupi tampite in hih la thupi a sakna uh gen uh hi. Dr. Bodine bang in, “It is the finest heart-hymn in the English language” ci zawzena, Mangkam-a kiphuak hymn lakah a ngaihpen hi, ci-a a ciapteh ahi hi. American thuhilh minthang Henry Ward Beecher in, “Leitunga tu ngei kumpi khempeuhte’ minthanna khempeuh ka ngah sangin hih la a phuakpa ka hih ding utzaw ingh; thupizaw in vangliatna neizaw hi. New York-a mi haupenpa’ hauhna khempeuh ka neih sangin hih la a phuakpa ka hih ding utzaw ingh. Tua mipa a sawt lo-in si dinga, kiphawkkha nawn lo ding hi, tua pa’ thu gen ding bang om mawk ding hiam? Ahih hangin hih la bel kisasa dinga a tawpna ah Pasian’ omna mun a kitun ciang nangawnin mi pawlkhatte’ muk-ah hihla mah om lai ding hi” ci ngiat hi.\nCharles Wesley in hih la a phuahna tawh kisai-in tangthu tampi om hi. America gamah tomkalkhat a om khit ciangin 1736 kumin England gamah ciahkik hi. Tuipi tungah huihpi tuaka tembaw tunga tuang mi peuhmah khatbeek suakta kei leh kilawm hi. December 3 ni-in tembaw khawlna tung teiisam uh hi. Charles Wesley in khukdinsuka a honkhia Khut (Pasian) a phatna a diary sungah na khum hi. Pawlkhatte’ genna ah tua bang huihpi a tuah sungin vasano khat ama’ omna inndei sungah lut-a, a angsung bel hi, ci uh hi. Tua vasa lau lua mahmah a, liing tantan-a om kimlai, ama’ angsung a tun ciangin a launa khempeuh veng hi, kici hi.\nPawlkhatte leuleu in hih la pen Charles Wesley’ nuntakna a lak teci panna bangin ngaihsun uh hi. May 21, 1738 ni-a Aldersgate-a a pianthak dong Pasian tawh kilemna zonga a kitomtomnateng la-a a phuah hi, a ci zong om leuleu hi.\nHih bang la hoih khat bel tangthu tuamtuam a nei ta kei zongin la hoih mah hi lel hi. A kammalte mahmah khum ngutngut a, Mangkam-in a dawng buppi ah kammal 188 a omna lakah mal 156 te aw-khat bek a suak (one-syllable) kammal vive hise hi. I Topa pen “hong itpa,” “hong damsakpa,” “bukna,” “tuinak,” “kha,” cih bangin na khempeuh-a kicing Pa ahihna na gen hi. Wesley mahbangin thu um mi a kuamapeuh in, “Kei’ deihnateng kicinna Khazih Topa Nang na hi” ci thei takpi ding hi hang.\nHih lamal tawh kisakhawm dingin la-aw tampi kiphuak ngei-a, Simeon B. Marsh’ phuah pen mah kitamzatpen hi. Marsh bel 1798 kumin Sherborne, New York-ah suak hi. Organist lah hi, choir director lah hi-a, sangsia sem khat zong ahi hi. Presbyterian pawlpi mi hoih mahmah khat hi-a, 1834 kum phalbi tun kuanin hih la-aw phuaka, “Martyn” ci-in min pia hi. John Newton’ phuah “Mary at Her Savior’s Tomb” kici la tawh sakkhop dinga a phuah ahih manin khatveivei bang “Resurrection Tune” (Thawhkikna La-aw) kici zawzen hi. Kum 30 khit ciangin biakna la-a minthang mahmah American-te Thomas Hastings in hih la-aw mukha a Charles Wesley’ phuah “Hong It Zeisu Topa Aw” lamal tawh kibulh leh kituak mahmah ding cih mukhia hi. Kituak takpi hi.\nCharles Wesley’ phuah ladang pawlkhatte lakah, “Tuni’n Khazih Hingkik” (Christ the Lord Is Risen Today), “Mi Tulsawm’ Aw Nei Zen Leng” (O for A Thousand Tongues), “Ngai Un, Vantung Mite’n Lasa” (Hark! The Herald Angels Sing) “A Charge to Keep I Have,” “Depth of Mercy,” cihte kihel hi.


url: =Google Search Engine ah na Website URL naguan nopleh :: ZOMI DAILY\nposted on 2 March 2015 at 3:10 am Lomkholna: Google, Sawltak, Tech\nGoogle Search Engine pen leitung ah aminthang penpen leh akizang penpen Internet Search Engine ahihi. Hih Google Search pen Google Company te neihsa hi a, September 15, 1997 nipan ongki pankhia ahihi. Nikhatsung bekbekin Million tultampi vei (Hundred Million) kizangin Internet ah deihkhatpeuh zonna in kizangden hi. Hihbangin aminthang mahmah Google Index sungah ih Website URL te ongkepsak, ongtheihpih dingpen thupi mahmah hi. Banghanghiam cihleh Google in na Website URL ongtheihpih manin, na Website sung aom thulela khatpeuh akizonciang muhbaihtuam mahmah dinghi.\nGoogle Index sungah na Website URL pen ongna helsak nadingin sumbeilo in ki ngenthei a, ahihhang URL aki Submit khempeuh Google Index sungah helsak zolo uhhi. Google Index ah na Website URL nahel nopleh hih anuai abangin nasin in.\n1) Amasa penin hih http://www.google.com/addurl ah napai masa in.\n2) “URL:” acih namun ah na Website URL nagelh inla, amai ah “http://” pasak hamtang in. Gtn: https://zomidaily.org\n4) URL naguan ciangin na Top-level Page bek guanding hi a, adangte (Gtn: https://zomidaily.org/about-us/) guankul lo hi. Google in adangte nazonbeh dinghi.\n3) “Comments:” pen na ut khatpeuhpeuh nagelh zongin phamawh lualoding hi. Gtn: Kindly add my website url to your search engine, please.\n4) Anuai ah Security Code gelhnading Box ah akibanglian in gelh inla, nagelh khitteh tua nuai ah “Add URL” acihpen namek in.\n5) Atung ateng naman khitteh na Website URL pen Google ah kiguang khinta cih Manglai tawh hihbangin ongsuak dinghi. “Thank you Your site URL has been successfully added to our list of URLs to crawl. Please note that we do not add all submitted URLs to our index, and we cannot make any predictions or guarantees about when or if they will appear.”\nInternet tungah leitungbup panin na Website hongki muhpih dingin kongdeihsak mahmah uhhi. Lungdam mahmah hi.\nPrevious: South East Asia huam sungah 2015 kumsung UNHCR te nasepzia ding lahna\nNext: Adobe PageMaker Thu


url: =US kumpi in “travel warning system” puahphatna nei :: ZOMI DAILY\nposted on 12 January 2018 at 12:19 am Lomkholna: News, Sawltak, USA, World\nUS kumpi in American gammi te adingin khualzinhuai leh alauhuai gamte theihsakna “travel warning system” pen zanni in puahphatna pulakkhia uhhi. Tuabang in puahphatna aneihna ah Level One, Level Two, Level Three, Level Four cihbangin nam 4 in khenna nei uh a, tuasung ah gamtuamtuam alauhuai leh amuanhuaizia khencianna nei uhhi.\nLevel one pen khualzin nadingin alauhuailo, amuanhuai gamte cihna hi a, tualak ah Australia, Singapore, Brunei, Sweden, Switzerland cihte kihel hi.\nLevel Four ahihleh khualzin nadingin alauhuai penpen gamte hi a, tua gamte ah American gammi te kuamah khualzin huailo hi “Do not travel” ci’n pulak uhhi. Tua te lakah galgam phadiak “War Zone” tepen Afghanistan, Central African Republic, Iran, Iraq, Libya, Mali, Somalia, South Sudan, Syria, Yemen cihte ahihi. Hih gam tepen kuamah zinding ki awi hetlo hi.\nNorth Korea gamzong Level Four sungah kihel a, tua gamsung ah azinsawm teitei Amercian Traveller tepen amau ii Passport zat huailo hi ci’n US Law in khamcip cihi.\nUS gamtawh aki pawlkhawm ahi Britain, France, Germany gamte zong tunai ciangin lungmuanna omnawnlo, bitna omnawnlo ahih manin, Level Two in ki ciamteh tamawk hi. Cuba gam ahihleh Level Three in ki ciamteh hi.\nHihbang in puahphatna aneih uhpen US kumpi in amau American gammi te koigam zinhuai, koigam te lauhuai cih ki phawksakna leh aki doptheihding in puahphatna anei uh ahihi.\nPuahphatna gamtuamtuam list avekin na etnopleh hih link panin avek in ki entheiding hi. >>> Travel Advisory Level\nHihbangin US kumpi in khualzinding lauhuai ci’n apulak gampawlkhat te’n ahihleh lungkimlo in, Complain bawlthei uhhi. Hihbangin US kumpi in Travel Warnings abawl manin, tua gamte ah khualzinmi tawmtuam in, agam ii Tourism Industry pen sukha mahmah cihi.\nMalaysia gampen Muslim gamkhat himahleh lauhuailo, patauh huailo ci’n Level One ah kikoih bilbel hi. Sawltak #zomidaily\nPrevious: Malaysia, Johor Baru datsisai ah mithat 2 te thusitna kineita\nNext: Athahlup numeino ii aluanghawm apaihsawm pasal khat kiman


url: =Tulaai Leitung Thuthang Tuamtuam Updates May 30, 2014\nUSA gam mun tuamtuam a om Zomi te na omna mun ah khasum hoih mahhiam? Nasep neimah nahiam? Sa company khawng ah kiveivei laaiding nahi hiam? Inn saap tam amanlua hiam? Nasep hamsa nasa lua hiam?\nBowling Green,KY ah ongpai mengmeng in. Mawtaw Honda,Toyota,Nissan,Ford,GMC, Cadillac , Sabaru ,Corvette te part tuamtuam bawlna Company 5 om in kiluut ziahziah thei a adang tampi zong omlaai hi. Mikaang pau siam luatkuullo, atheilo te zong kingah, Insaap 1bed=$360,2bed=$500,3bed=$520 hi. Khankhat sung Obama tuanna mawtaw te part bawlkha ding utlo nahi hiam? Ong nawhtaai mahmah in. Zomi te lom omna apartment te bang kikham khol khin mangpianta ahih man in nongkaai leh Innsaap ngahhak ding hi.\nZum vaai Green Card, Citizen leh atuamtuam buaipih maw hiah onghuh ding. Nasang gam, Nazi, Na pasal na innkuan pih samnuam maw ongki buaipih ding nazia kaai ding hi kinawh in.\nNote: En en pong, phone samsam pong a kituah ngaplo ding te kibuai zo nawnlo ding hi.\n· May kha 29 ni Kawlgam leh Bangladesh gamgi a Rohingya gaalkaap leh Kawlgam palik kikaap acihpeen hilo zaw in Bangladesh gaalkaap gamgi cingte Kawlgam gaalkaap ten nakap masa in langnih kikap uha, Bangladesh gaalkaap khat kawl gaalkaap man ahihman amanlangtak in nongkhah kei uhleh buaiding ci in Bangladesh kumpi te in Dhaka khuapi a kawlgam palaaizum May 30 ni in laaipia uhhi. Kawl kumpi ten ahihleh Kansan laaitak ung cihsan uhhi.\n· May kha ni 6 ni a Shan thautawi te tawh kizom cih mawhmatna tawh SNLD party mikhat kawlkumpi te mat May 29 ni zanlam in amawhna kimulo cipong in Chaidong thukhen zum te in khahkikta uhhi.\n· Kawlgam kumpi leh North Korea te kizopna kangh nailo hi ci in US State Department te in May 29 ni in genkhia uha, Kumpi luite tawh thukimna akibawlte pawlkhat cianlaai in athak kizopna omnawnlo ban ah UN in North Korea tawh kizoplohding a akhensatna kazahtaak uha, alui kizopna tengzong abei mengmeng ding kahan ciam uh ci in Kawlgam kumpi lam te in May 30 ni in thukkik seisai uhhi.\n· India gam Ultar Pradesh state a Unau numeino nih akibuan khitciang akikhailum te abuan te hiding a upmawh mi 5 palik ten Kaman uhhi ci in May 30 ni in genkhia uhhi. Hih thu hang in mipi te in Delhi khuapi sung ah May 30 ni in nasiatak in lungphona nei uhhi. Hih Unau numei no nihte peen a inn uhah daaileenbuk neizolo uh ahihman khuanawl ah daaileeng ding a pai amang hi a May 30 ni in khuasung mite in singkungtung ah kikhailumsa in muh uhhi. Siavuan ten atkham in asittel uhciang akibuanlam akithei ahihi.\n· Pope Francis Nung kaaltawp nithum sung Middle East kual azinna pan Israel makaai te leh Palestinian makaaite tawh Vatican ah June 8 niciang kilemnading thu ngenkhawmding azawtna langnihpan saang in kikipsak hi ci in Pope Francis in Vatican pan May 30 ni in genkhia hi. Hih gamnih te kilemnading US ten kha 9 sung ahaanciam hinapi taangtun zolo in nungkha in dinkhawl uhhi. Vatican ah thukan ten Pope Francis kiang ah nang Middle East kilemna bawlna ah kihel nahiam ci in adot zenzen uhleh Pope in kihel ken gee kihel leng mihai kihi keidiam ci in dawngkik hi.\n· White House thupuang pipa Mr Jay Carney in kanasep katawpsan ta hi ci in May 30 ni in taangkokhia hi. President Obama in bel a iplah mahmah na leh apahtaakna genbel in nei a, Mr Carney in ahihleh Obama hunsung in thusia tamlua in kataangko den cimtaak himai ing cihsan hi.\n· Akizom mah in US Veterans Secretary Eric Shinseki in zong kapan munpan kakhawl ta hi ci in May 30 nimah in taangkokhia hi. Arizona state Phoenix khuapi sung a om VA Medical Center ah gaalkaap lui 1,700 appointment sawtngaak lua uha athu akan uhciang angaak sazian lak ah zong amin uh na ombeeklo ahihman in buaina aso vingving laaitak mipi ngetna hangtawh akhawlsan hiding in ki ummawh hi.\n· Argentina Vice President Mr Amado Boudou golhguuk neeksimna hang in amah leh amah thukhen zum ah July khasung in kilak in gencian ding in Argentina thukhen zumpi te in May 30 ni in thupia uhhi.\n· Malawi gam President kiteelna ah kumpi langpang Democratic Progressive party makaai Mr Peter Mutharica in 36.4% tawh gualzawhna ngah hi ci in Kiteelna commission te in May 30 ni in taangko khia uhhi.\n· April 2 ni a Malaysia gampan Abu Sayyap singnuaimi te kaihmang Sen numei kum 28 khat leh Philippine numei kum 40 tegel piakhat zong piakkullo in Malaysia-Philippine gamnih hanciamna tawh gaalkaap ten May 30 ni in honkhia zo hi ci in PM Najib in genkhia hi. Hih numei nihte ataaipih migilo ten $11million anget uh ahihi.\n· Ukraine gam nisuahna lam Sloviansk khuapi kiang ah Russia deih thautawi te in Ukriane gaalvanleeng khat May 29 ni kapkhiat sak uh ahihman in atawpdong kadosuak ding uhhi ci in Ukraine deihmat Defense Minister pa in May 30 ni in genkhia hi. Hih Russia deih thautawi te Ukraine gampua pan gamkhat in thuhoih nono tawh huh cihpen May 29 ni a Vanleeng akapkhiatna pan un kilang ci in White House thupuangpi Jay Carney in May 30 ni in genkhia hi.\n· Thailand gam Ukna gaalkaap in lakzawh ni 8 ni in Gaalkaap Maangpi Prayuth Chan –ocha in May 30 ni in TV pan thugenna nei a Thailand gam abuaisak ahi Tanksin adeih mipi leh adeihlo mipi te kikaal akilem masiah Thaigam kiteelna kibawltheilo ding a kha 15 sungbang sawtlaaiding hi ci in genkhia hi. Bangkok khuapi sung leh mun tuamtuam te ah gaalkaap uk sung ahihtei sam hang mipi te suaktatak in vaaksuk vaakto theita uhhi.\n· India Prime Minister thak liklek Mr Modi kiciamna pawi kibawlna New Delhi ah Pakistan Prime Minister Nawaz Sharif amuak in vapai ahihman in khat le khat lungdam kikohna in India gamsung a thongtaang Pakistan gammi 37 te May 30 ni in India kumpi khahkhia a 484 thongtaang omlaai hi ci in Pakistan gamte in taangkokhia uhhi. Siam kituh cihbangkeek mah in Pakistan tenzong nung Monday May 26 ni in Pakistan gamsung a thongtaang India gammi 150 khahkhia uhhi.\n· China gam Yunnan state sung ah May 30 ni in 6.1 Magnitude ahaat zin liing a mi 29 liam in mi 5 lam et ompha nawnlo in gim uhhi. hih mite omzia aen ding in makaai 50 Yunnan kumpi in May 30 ni mah in sawl a ahuhding palik pawlkhat leh vanzatding zong puaksak hi. Hih zinling in Kachin gam Mikyina kiimteng dong tawmvei sung lawhto a kuamah liamlo uhhi.\nLungdam Tuni nai 16 sung na kasep leh tawlpian hizah cipak ni


url: =Bangkok khuapisung pan kumkhat sungin gul 4612 kimankhia :: ZOMI DAILY\nBangkok khuapisung pan kumkhat sungin gul 4612 kimankhia\nposted on 23 May 2018 at 10:13 pm Lomkholna: News, Sawltak, Thailand, World\nBangkok khuapisung aom vengtuamtuam pan kumkhat sungin gul 4612 kimankhia\nThailand, Bangkok khuapisung aom innte panin abeisa 2017 kumsung in gul bekbek akigawm in 4612 tak kimankhia cih Thairath News pan kiza hi. Department of National Parks, Wildlife and Plant Conservation (DNP) te genkhiatna ah Bangkok khuasung aom mipi te’n upmawh sangin muntuamtuam panin gul tampi mankhia uhhi ci’n pulakkhia hi.\nDNP te genkhiatna ah 2017 kumkhatsung bekbek in Bangkok khuapi huamsung panin akimankhia gul pen akigawm in 4612 tak cimawk hi. Tuate pen gul neuno cikcik hilolai hi. Akimankhia gul 4612 lakah 4519 pen thaam ihcih gulgolpi “Python” vive cisawnsawn hi.\nTuabangin kumpi nasem te’n gul tampi amatkhiatna Area vengte pen Yannawa vengsung ah gul 786, Hua Mark vengsung ah gul 627, Bang Khunnon vengsung ah gul 608 cihbangin kimankhia hi. Adangte pen khuasung mipi te matkhiatzong tampi om kici hi.\nBanghangin hizah in khuapisung ah gul tamthei ahiam? DNP Wildlife Expert khat ahi Supakorn Pathumrattanakarn in agenkhiatna ah gulpen khuasung mipi te omna vengsung ah tammahmah hi. Banghanghiam cihleh zusa tam ahih manin, tua zusa te aneding in gul atam ahihi.\nMore: Bangkok ah numei khatin dailenbuk azat laitak gul in anuaipan tuto\nKhuasung ah nin hoihtak kipailo, Gargage Management ginalo ahih manin, anneng kithehzak in tuate hangin zusa pungsemsem hi. Zusa tam ahih manin, tua zusa te aneding in gulzong atam ahihi ci’n genkhia hi. Zusa aom nakleh gulzong aom hipah hi.\n2018 kumsung nungkhasung bekbek inzong Bangkok khuapi sungah gul akigawm in 913 kiman hi ci’n DNP Wildlife Expert in genkhia hi. Sawltak #zomidaily\nPrevious: Starbucks Coffee te’n Myanmar gamsung ah sumzian $60 Million zangding\nNext: Ki ngaihna pen kimawlna in zang kei in\nPawlpi Kum (7) cinpawi bawlding\nSiatna khempeuh kipatna bulpi Hillary guallehna hang ~ Thang Khan Lian\nMite’n ~ Dimno’ Pa\nNgeina leh Christian Upna (8) ~ Rev. Fr. Damian Dal


url: =Zomi Hiphop Association - Pau Hat tawh holimna\nWritten by zogamnuam.com\tWednesday, 21 July 2010 05:46 Zomi Hiphop Association - Pau Hat tawh holimna\tZomi Hiphop (ZHA) makai Taang Pau Hat tawh July 20,2010 in holimna ki nei a, a ma ngaihsutna leh - Zomi Hiphop maban tawh kisai dotna leh dawnna te a nuai a bang in - ki nei hi. zogamnuam.com pan in, ki gin khawlna ki nei hi lo a, ZHA Pau Hat tawh ki holim pak na laisim ten ih simnop theih ding in a nuai a bang ing kong suaksak uh hi.\nzogamnuam.com : dam maw Zomi Hihop pu te? album thak na nei dek uh hia?Pau Hat: dam ing. lungdam ei.zogamnuam.com : album thak nei dek uh hia?Pau Hat: album thak nei nai kei ung\nzogamnuam.com: khauhpai mawk uh ciai..,zha in website nei ta maw?Pau Hat: www.zomihiphop.com ah website dan a ka hih hi ven. na etsak ve.zogamnuam.com: en kawmkawm mah hi ingh. hiphop lasak ei Zomi sung ah zuak hak na sa hia?Pau Hat : Lungdam ei.zogamnuam.com: no kawlla sa lo ding maw, market om zaw ding hi ven?Pau Hat: market lam pan en leng bel hi mah.ai hang baih kei in um ingzogamnuam.com: ham ciam leng a piang thei lo om kei e, mate? ZHA te zong creative mahmah hi lo maw? gamdang a om Zomi hiphop lasa te e, bang na cih ngaihsut a lhe?Pau Hat: siam thei mah mah sa ingzogamnuam.com: kua te pahtak huai na sa pen aleh?Pau Hat: muanpii pen attractive sa ingzogamnuam.com: aw. Tulsa pan Muanpi maw?Pau Hat: hezogamnuam.com: Denmark pan Larry Thomte na thei kha hia? Mangla tawh hiphop lasa siam pen.Pau Hat: thei kha mah ing. utube ah zong mu ngei ing na sia mah mah ei tua zong. ei zola zong ong sa leh ut mah mah ing.zogamnuam.com: aw....Zomite ih omom na ah a hunzui a, ih music ngaihdan zong tuam tek mawk in - kei bang rock mah ngaih nuam sa ingh. A hi zong Hiphop khanghtak ten nong zaiziahziah uh teh - ihmut suak kimlai bang ki khanglo zo veve hi.Zomi lasiam ten Zola Hiphop tawh ong sa le uh na utna a hang nong gen thei dia?Pau Hat: ei zomi te mi nam dang te dan mah a hiphop community pi khat i neih theih nang mah ka target hizogamnuam.com :hi mah ai ve maw, music taste tuamtuam ki nei hi a, hiphop a uk te zong ih entertain theih ding kisam mah mah khat hi.. ZHA pan mailam ah - music lam ah ngimna na nei uh hia? bang lam tawh sawm nai vua?Pau Hat: tu lai tak ka la uh hun ka ngah sial in mtv ka zaih lai tak hi. Tua kawmkal ah la dawng 1 dawng 2 zong studio ah ka khum om in a sawt lo in zonet ah free in koih sawm ingzogamnuam.com: ZHA te music video pen, ih mipih ten munuam zanuam ngai nuam tawn tung hi.Pau Hat : ka man sial in zha a ding mah ka hih den hi tha ong pia ciat un maw.zogamnuam.com: a paisa hun in hihop music tawh nasepnate ah - sum leh pai na ngah kik uh hia, a hih kei leh sum na bei lawhna uh a om hia?Pau Hat : sum bel a pai khia bekbek hi mai. a lut kik bel om ngei kei. Kei kuihnop album zong ka lawmpa tuangpu in sponser ong sem kei leh ki khawm khia zo nai lo thei ding hi. Tuangpu tung ah zong lung dam den ing. mtv sponser ding zong a om leh ki lung dam toto lai ding hizogamnuam.com: Zgamnuam website pan in, i mipihte kipahtawi nuam hi a, mipi in ong thei leh ong huhnuam leh na CD/DVD te uh ong ki leisak ding baih tuam ding in lam en hi ungh.Pau Hat: ZHA pan in ko zong lungdam mahmah ungh. Music video te pen, website ah koih phot ding in, na et khit teh ZONET ah na suah sak kik nungh.\nzogamnuam.com: lungdam ei Pau Hat. tua ih ki hona pen online ah na suaksak ding hi ingh.Pau Hat: ko zong lungdam ungh. ih mipihte mah in tha nong piak uh teh - maban tampi kizomzo pan ding hi.\npahtak huai mahmah uhcei,lungdam\tJuly 14, 2011\nKenjng nahou lim na uh nasim ing,nuam ma2 e...kyp id ub...\tApril 24, 2011\nMember pha zah bel thei keng in ai'hang mi bel tam peuh mah Rap La Tawh Molody sa tawh Sa Lo Tawh\tFebruary 25, 2011\nTulsa a Muanpi te bang a copy na hih lel bel hong ki zah lo ding aw maw! Zomi teng nigger te pa a koih nuam lo cih theih ding !~!\tFebruary 14, 2011\nlung dam huai peuh mah sa ig. nong hawm ding uh bang ngak lah peuhmah ig. mai lam hun ah nasep na bawl kempeuh uh hong Gualzawh sak ta hen o lungdam.\tJanuary 05, 2011\nZHA te member bang zah a pha diam?\tJuly 27, 2010\nHih bang aa thu ki dot na pen adongh te, adot thuak te leh aza angai te aa ding phat tuam na tampi tak om hi. thu pi mah2 hi. July 26, 2010\nLast Updated ( Wednesday, 21 July 2010 06:09 )\nTamvei Kisim Penpen


url: =UNHCR thunei te leh Community makai te Meeting kinei thei :: ZOMI DAILY\nposted on 2 June 2021 at 2:30 pm Lomkholna: Malaysia, News, Refugee, Zomi\nMeeting hunsung in UNHCR lam pan anuai aa bang in gencianna hong nei uh hi.\nThu nei kumpi te in full lockdown ding tawh kizui in zaksak na aom te hoihtak zuihding hong limgen mahmah uh hi.\nThukin khat, vaikin khat peuh a om leh innpan in mi 2ta bek pusuak thei ding.\nKL pualam ki paithei lo ding aa, paikhiat na ding vaikhatpeuh na neih leh phalna lai na laak kul hamtang ding hi.\nBus, Meileng te pen atai ngeibang in tai veve ding a, ahizong in 50% bek ki taisak ding hi.\nZinglam 7am-8pm ciangbek ki pusuak thei ding hi.\nMini Market, Phamacy , cihte honloh theihloh pawlkhat te kihong veve ding .\nKikhopna, mipi tawh omkhop na cihte peuhmah ih zatkhak loh dingzong hong gen phapha uh hi.\nNasepna boss te in nasem teitei ding hong cih leh kumpi tungah phalna lai nalak kulding aa, tua phalna lai pen June kha ma ate kizang theilo ding hi. ( cihnop na ah June kha kipat a nalak te bek kizangthei ding cihna hi)\nUNHCR zumpi te tawh dotna leh dawnna ki nei thei\n• UN Card tettan tu Card renew vai tawh kisai in phone number update lo, pawlkhat te na phone number uh update napi in, na omna address uh update lo cih khawng om ahihman in tuahang in deihbang in manlang theilo suak hi.\n• Grabcar tung ah mi 2ta bek tuangthei hina pi in, azenzen in damloh na khat tawh pusuak ding in mi 2/3 phaleng tuate nawngkai na aom thei ding hiam?\nDamlohna khatpeuh ahizong in , appointment nei ahizong in tuabang aom leh mi 3 ciangbang paikhawm thei hi. Ahizong in nang hong kisapna lai , appointment lai ahizong in phalna laite na lak veve kul hamtang ding hi.\nHih vai tawh kisai in registration hotline na call un.( Ph- 017-6143810) . ahihzong in original ki pia loding a, copy ki pia phot ding hi.\n• MCO hunsung in ahihthei leh UNHCR registration department te kipawlna zum tuamtuam ah pai in appointment na piaksa te uh card nong piaksak thei ding uh hiam?\nHihvai tawh kisai in MCO thukhun ombang in kizui phot ding hi. Ahizong in a sawtlo in UN register lam tawh kisai ki hong kik ding hi.\n• UN card neilo te in zatui ( Covid-19 natna dalna) tawh kisai in koici bangin register bawlthei ding hiam?\nHih vai in bangmah kong gen theinai kei uh hi. Kumpi thunei te vaihawm na lamlah na kingak phot ding hi.\nRegistration for Vaccination ( Covid -19 natna dalna zatui sut vaitawh kisai)\n• Hih natna dal na zatui tawh kisai in a kisun nuampeuh mah in anuai aa link te ah lutin , register kibawl thei ding hi. (https://www.vaksincovid.gov.my/daftar/) Info: ZAM\nPrevious: President thak Joe biden thugen tomlak\nNext: Mi thahat mahmah Pu Tawk Thang tangthu


url: =Gainesville ~ Hau Za Cin :: ZOMI DAILY\nposted on 1 February 2016 at 10:25 am Lomkholna: Article, Hauzacin\nTulai hih khua min in leitung zel hi. US gam sungah tenna dingin a kideih mahmah khuapi lian hi hetlo Gainesville kihel ngei zel hi. A khua siangtho a, a vom sang a kang tamzaw in a san tiuteu zong om a, University of Florida omna khuapi hi. Hih UF pen laisimna lam ah a minthang lua ahih loh hangin a sia hetlo pawla kigen ahi hi. US gamsung kimawlna lam American Football bang diakdiak ah UF te hat mahmah zel uh hi. A khua lianlo hi mah leh akhua hun hoih in a khuasung siangtho a, a mihing teeng tamlo ahih manin tenna dingin mikangte deihte pawl ahi hi.\nAhi zongin tua nung sung teng leitung ah hih khua in min hong neih mahmah na pen a hoih lam hi masa khollo hi. Muslim te biakna laibu Quran (Khuran ciin sim ding) pen Dove World Outreach Center Church, Florida pastor Rev. Terry Jones in halsak ding a cihna pan hi. Terry in Quran bu 200 peuhmah a tawmpen haltum ding cih gelna nei hi. Ama biakinn tual ah hal ding ci lai hi. Quran te pen a deihsakte in halding ngiat in a piakkhop uh hih tuak hi.\nKi itna Pasian a biate in ki huatna lak khia ding cih peuhmah pen a lamdang hi. Terry Jones genna ah Muslim te hangin September 11, 2001 in World Trade Center siatna kituak a, tu’n tua siatna bawlte mah in tua siatna mun ah innpi khat lam ding cih peuhmah pen America mite deihna hilo hi, a ci hi. Tua 9/11 thupiang hangin America gamsungah buaina tampi kibehlap a, America zong tua ma hun bang thei nawnlo hi. Tua bek hilo in nisim in siatna pung deuhdeuh a, ki itna sangin kisiatna tam piang semsem hi kici hi. Tua khempeuh pen hih Quran a zangte hang hi ciin tua laibu a haltum nuam ahi hi.\nAhi zongin tua laibu haltum leh kilemna sangin kisiatna piangzaw dinga, America galkap Afghanistan leh Iraq ah omte adingin lauhhuai ding ciin ngaihsun uh hi. Tua manin US President nangawn in a kihallohna ding hanciampih hi.\nLeitung pen a thupi khempeuh pan na thupi piang tuanlo a, a kithupisaklo, a kithupi muhlo mun pan zong thu lianpipi piang thei hi. US gam adingin Gainesville pen khuata khat hi lel a, ahi zongin a khua lianzaw Orlando, Tampa, Atlanta, LA, NY, DC, etc cihte pan hilo in a khuaneu pan hih thu lianpi – leitungbup a zelzo hong piang hi. Gainesville koi ah om cih zong a theilo tampi in hih khua mintheihlawh a, hih thu hangin a khua min bek zong hamphatna ngah hi.\nMinthanna thupina i cihte Topa a hi a, Topa zong minthang semsem ding ahi hi. Christian tampi in itna hong nei kik dinga, lungsim liansak in midang khualna hong neihlawh ding hi. Radical christian a om hangin rational christian pen tamzaw thamtham a, a hoih a deih zong mihing tamzaw thamtham hi. Tua dingin Gainesville in ‘Phulum phul nang Leikha nasep’ hong sem hi.\nPastor Jones in zong a langkhatte a muhdah man hikhin pah tuanlo dinga, a gamsung vuah thudik thuman leh ki itna siangtho a omna ding a deihluat man hizaw ding hi. Ama ngaihsutna ah ‘dai dide a om pen a langlamte in a meidawi hong sa kha hi’ cihna hang hih tuak a, Gandhi in zong ‘non-violence cih mana meidawi hong kicih sangin violence zangzaw in na ci ngei hi. Pastor Jones zong Muslim te in Christian te meidawi, thukkik ngamlo ci a amuh ding a utloh man hih tuak hi. Kisam sa ahih manin Quran halsawm ahi hi.\nAmerica adingin zong ngaihsut huai hiveve hi. Amau gamsung mahmah pan gitlohna kipanpan ta, (9/11 zawh) ahih manin banghiam khat ahih uh bel kisam maithei mah hi. Amau gama biakna dang a zui pawlkhat in a Christian teng susu leh a tawpna ah a Christian te zong a lungduai zawh nawnloh hun om thei mah ding hi. Khasawm a suak tektek’ cih mai pen a haksa mahmah hihtuak lo hi. A hoih ding deih, thukhual man hi kei leh mihing pen pasal tektek pen kuamah akilau cih bang om hi tuanlo takpi hi.\nThankik banga a kilumlet ziauziaulo Pastor Terry Jones bang Christian thupi i neih pen a ettehtak mahmah hi. Defender of the Faith ahi hi. A upna hung ngam, a upna mite bawlsiat den ding deihlo, lungduaizo khin tuan nawnlo ahi hi. Truth and Justice must prevail and we are not afraid to take the next step a ci ahi hi. Hero! Khuaneu Bethlehem a hong suakpa a gum ding khuaneu Gainesville mah ah na om hi. Hau Za Cin\nPrevious: US gamsung khualzinna pawlkhat – 30\nNext: Papite’ theih dinga kilawm (1)\nAustralia Embassy pan contact ki ngahlo


url: =Chaqiruv uchun-Ummon guruhi Текст Видео Topi Ummon Guruhi Текст Видео Topi www. Приглашайте друзей на наш сайт. Ray Volpe Rave Rage Mp3. Ummon guruhi Текст Видео Topi [www. Ummon — Topi Категория: Ummon guruhi Текст Видео Topi zaycev.\nВсе песни Ummon topi скачивайте бесплатно и слушайте онлайн на сайте mus5. Ummon Guruhi Текст Видео Topi Ummon Текст Видео Topi Ummon Текст Видео Topi [www. Ummon Текст Видео Topi New Ummon guruhi Текст Видео Topi Ummon guruhi Текст Видео Topi www. Ummon Текст Видео Topi [Tarona.\nUmmon guruhi Текст Видео Topi [www. Ummon Текст Видео Topi www.\nUmmon guruhi Текст Видео Ummon — Topi www Muzvip Ummon Текст Видео Topi zaycev. Ummon вммон Текст Видео Topi Uzmuz. Ummon Grоuр Текст Видео Topi Ummon Guruhi Текст Видео Topi www.\nUmmon guruhi Текст Видео Topi zaycev. Умида Якярова Текст Видео Topi Ummon DJ Netrino Taronalar. Ummon Текст Видео Topi minus Ummon Текст Видео Topi [Yoshlar. Chaqiruv uchun-Ummon guruhi Текст Видео Topi Уммон Текст Видео Уммон Ru Shaxboz va Navruz Nozim-Studio bk.\nПопулярные исполнители александр малинин алексей воробьев алиса вокс алиса кожикина аллегрова ани лорак антонов юрий барбарики баста валерий леонтьев валерий меладзе валерия виктор цой владимир высоцкий время и стекло высоцкий денис майданов джордж майкл дмитрий маликов елена ваенга зара игорь николаев ирина дубцова ирина круг каспийский груз королева наташа король и шут круг михаил лев лещенко ленинград лепс лобода любовь успенская максим марина кравец меладзе валерий михаил задорнов михаил круг наргиз натали ттопи королева никита джигурда нюша оксимирон олег винник опен кидс орбакайте кристина пелагея полина гагарина прохор шаляпин рамштайн руки вверх ыммон лобода сектор газа софия ротару стас михайлов стас пьеха татьяна буланова тимати успенская любовь эндшпиль юрий антонов.\nUpdate Required To play the media you will need to either update уммо browser to a recent version or update your Flash plugin.


url: =Itluat tano aa ding laikhak ~ Peter Suumpi :: ZOMI DAILY\nposted on 14 January 2015 at 12:47 am Lomkholna: Article, PeterSuumpi\nKong it ka ta aw (Seth), Na kum tu in kum 3 bek hipan ahihman in laisim thei nai kei niteh. Hi lai sung ah kong gennop thu te telzo nai kei mah niteh. Ahihang in na tuak khak ding nuntakna le kei napa in ka tuahsa nuntakna, ka sinsa nuntakna, hih thu te hunla in ka lungngai hi. Na tuakkhak ding haksatna te na kiginkholh theih nading in kei napa tung ah vaipuak om hi ci in na ngaihsun ing.\nHih laisung aa thu te tuni in tel zo naikei niteh. Ahihang hun khat teitei nong gol hun ciang hih kong gen thu te pan pilna le thu theihna nam khat in na muh theih ding lam-en ing kata aw.\nNa kum tawm lai hi. Nuntakna in nang susia nailo hi. Na nuntakna sung ah lungmanna, khasiatna, khattangna, thasanna, lungsim natna te in hong zui nailo hi. Acimtak huai hun sawtpi nasepna te le nisim nuntak haksatna te in nang hong mancip nailo hi.\nHih aading lungdam in. Nuntakna ii a etlawm penpen dinmun ah nang na om laitak hi kata aw. Hih bang dan aa a etlawm dinmun te na nuntakna sung ah tuak to lai ding hiteh. Ahihang hih te pen olno takin ngah zolo ding hiteh. Akituak aman (price) piak ding le na tuah khak ngeiloh pawl khat na sep ngam kul ding hi.\nKong hilh ding ka sinsa thu te in ahoihpen in nang ii nuntakna lampi ah hong huh hamtang ding hi ci in ka lam-en hi ka ta aw. Ngiahsut piakna te bel meh bang hileh zasan meh dan in na sang lel in. Bam (bang hang hiam) cih leh kei aading alem hang in nang tawh lem thei lemlo thei cihna hi.\n“Nuntakna in hong bawlsia dikdek thei hi.” (Life can be cruel)\nNa nuntakna sungah miginalo te zong om thei ding hi. Amau tawh na kibat lohman in (ahk) zawhtawh thu tawh hong ko in hong nopneh thei ding uh hi. Amau te in zong hong bawlsia thei ding uh hi. Ahihkeh hong mindai sak ding uh hi.\nHibang hun na tuak ciangin omdan khawldan na kisin ding lobuang adang hih ding bang mah omlo hi. Tua kawm in lawm kithuahpih hoih zonsiam kisin ding hiteh. Nang hong hehpih thei, hong thudon te, nang tung ah hong citak hi na cih mi te nalawm ding in kikholh pih in. Hibang mi te na muh leh na kilawmtatna khahsuah kei in. Amau te manphatna te thupi sak in. Amau tawh na kikholh nading hunpia in. Amau te tungah hoih in. Amau te it in.\nKhat veivei ciang in gualzawhna sang in lungmanna, thanemna te tawh na kituak kha thei ding hi. Nuntakna cihpen nang ngaihsut bangin atawntung in hong lemtang khingai lo ding hi. Hipen na sinbeh ding, na tuak khak ding thu hi. Hih thu in nang kensang tung pan hong sawnkhia tawh kibang ding aa ahihang in ka ta aw hibang hun ciang in thuak teta in mainawt ding hiteh. Lungsim kisiat thanemna te sang siam inla thuakzawhna kisin in. Lam-et loh laitak aa hong piang lauhuai na te awlmawh lo in na sunmang na tangtutna ding hanciam veve ding hiteh. Thusia khat pen thuhoih in na khel theih nading kisin ding hiteh. Tua teng khit ciang nuntakna ii ahoihpen na te na sem thei ding hi.\nNa nuntakna sung ah na itpen na lawmngaihnu in hong nusia, hong taisan cih te om thei hi. Hibang thu te tam vei na tuah loh ding lam-en ing ka ta aw. Na tuah khak zenzen leh zong khat vei kipan kik in nuntakna lampi ah kalsuan kik in. Ahoihzaw, asang zaw nuntakna lampi na tung theih nading hibang dan thu te in hong tungsak hi ci in ngaihsun in. Thaukzawh hatna kisin in.\n“Bangbang hitaleh na kha te zaak inla nungta in” (But be open to life anyway)\nHimah hi. Nuntakna sungah khasiatna te, zawngkhalna te tawh na kituak kha thei ding hi. Ahihang hih te hangin athak na ngaihsutna te nial kha kei in. Nuntakna lungkia kei in. Ki hepsawm kei in. Nang le nang kikhaktan kei in. Na ngaihsutna thak te ang pom in. Thu theihna in nei in. Lawm thak nei in.\nZawlthu ah 10 vei tuahsia khin kha thei mah ding hiteh. Ahihang a 11 vei na ah ahoih penpen numei zong mukha thei ding hiteh. Zawlthu ah tuahsia den ing ci in nang le nang itna kongkhak te khak in na om leh tua bang numei hoih pen te tawh na nuntakna sungah nuam nasak ding te khaksuah kha ding hiteh.\nNa tuakkhak mi te ii zahkona, nopnehna te na thuak kha thei ding hi. Hibang dan mi songbong te dazin khat tawh na kituak khit ciang lawm hoih taktak khat na mu ding hi. Azenzen in lawm thak deih keng, muang ngam keng na cih leh sumh tuan lo ding hiteh. Ahihang na suploh mah bangin na nuntakna sung ah haksatna natuahkhak ciang, na nuntakna aading ahoihpen thute hong puak ding mi te tawh kimeltheih kimaingapna ngah khalo thei ding hiteh.\nTamvei pi na guallel ding hi. Ahihang gual ki lelsak lel in na hanciam nawn kei leh gualzawhna taktak acih te na ngahkha nawn kei ding hi. Guallelhna cihpen gualzawhna ii kahlei tawh kibang hi.\n“Nuntakna pen kidemna hilo hi” (Life is not a competition)\nSanginn ah, university ah, nasepna ah hitaleh nang sang asiamzaw nuam hong dem nuam mi om kha ding hi. Ahoihzaw mawtaw, ahoihzaw inn, ahoihzaw silhleten, anasia zaw kimawlna te deih ding uh hi. Amau te aading nuntakna pen amau ii lungnop nading midang te sang ahoihzaw, asangzaw ding in dem uh hi.\nKa ta aw, hilai mun ah thusim khat om hi. Nuntakna pen kidemna hilo hi. Nuntakna pen khualzinna lampi khat hi. Azenzen in hih khualzinna ah midang te’ hong enn ding, midang te sang’ ci in na dem leh hih khualzinna pen amawkna vilvel hi ding hi. Alangkhat ah hih khualzinna pen nuam nasak theih nading in kisin in. Anuam penpen khualzinna ahih theih nading hanciam in. Atawntung in sinna khualzinna hisak in. Atawntung in itna tawh akalsuan khualzinna hisak in.\nAhoihzaw mawtaw khat (ahk) ahoihzaw inn khat na neih nading (ahk) ahoihzaw sumlut nasep aading in na lungkhamna te valsak kei in. Hih te pen athupit loh mah bangin lungnopna takpi hong pia zolo ding hi. Hih te na ngah zenzen leh ahoihzaw na lunggulh lai ding hi. Alangkhat ah na neih bangbang tawh lungkim theihna kisin in. Sum zongin van khat na lei ding sang in na ut na khat semzaw in ka ta aw.\nNa lunggulh na na muh khit leh kuhkalna khahsuahlo in na ngah dong hanciam in. Leibat loh in nang le nang ki gim saksak kei in. Nuntakna pen tomkal sungbek hi. Tua ahihman in na cimtak nasep khat ah na hun mawkbeisak in sem kei in.\n“Itna pen na nuntakna ii thukhun hisak in” (Love should be your rule)\nAzenzen in na nuntakna ii piciang pen kammal khat hi zenzen leh, tua kammal pen “itna” hisak in. Hipen azakha te in zong vamsa khollo kha ding uh hi. Hi pen kei napa in zong thei ing. Ahihang hih sang ahoihzaw nuntakna thukhun omlo hi cihpen muangmawh kei in.\nMipawl khat te in “gualzawhna” pen nuntakna ii thukhun in ciamteh uh hi. Amau te pen anuntakna sung ah suakta lo ding uh hi. Anuntakna sung kawcik ding hi.\nMipawl khat te ii thukhun pen “khat tang aituam” ahi hi. Midang te kisapna pen amau ii meet nading in zang uh hi. Hibang mi te anuntakna sung uh ah “khat tang” uh aa zong lungnopna takpi ngah ngei lo ding uh hi.\nTua khit ciang mipawl khat in thumanna aading aa nunta hing in ci in amau ii thuman na taangko khia uh hi. Amau ii thuman acih tawh akituak lo mi te thu hilh uh hi. Mi te athudon uh hangin atawpna siatna lam manawh zaw veve hi. Atawpna ah alau huai amau bek aman ci in amau thu bek thusa in anuntakna uh beisak uh hi.\nKa ta aw, itna tawh na nuntakna kidim sak in. Na zi it in. Na ta te it in. Na nulepa na lawm na gual te na lungtang takpi tawh it in. Amau te kisap te pia in. Itna longal hehna, thangpaihna, kithutuah lohna le lam-etna neihlohna lim te na gamtatna te ah kilang sak kei in. Amau te na lungsim tawh vei in.\nKa ta aw, nang hong it mi te bek it kei in. Na veng te, na nasep pih te, midang te zong it in. Amau te pen Pasian sung ah na sanggam u nau te a hi uh hi. Na kituahpih mi te maitai hamtang in. Kammal hoihte tawh amau te hoihpih in. Mai-ngap mel lak in. Amau te kisapna ahuh ding na khut te ziakai sak kei in.\nKa ta aw, na veng te, midang te ban ah na gal te zong na it in. Nang hong bawlsai mi te, nang tung atatsai mi te zong it in. Amau te aading thu ngetsak in. Nang ii itna te amau te kisam uh hi cih phawk in.\nAthupi penpen khat ah nang le nang ki it ding hi ka ta aw. Midang te in hong gensiat, hong hawmtawh ciang in nang le nang gina lo kici kei in. Tua bang thu te na lungsim sung pan hepkhiat theihna kisin in. Nang le nang ahoihpen, akicing pen, nuam asa pen, itna anei mi in kingaihsun inla nang le nang na ki it theih nading kisin in.\nAtawpna kong gennop in “Hong it lua ing ka ta aw”. Atawntung in hong it ding hing cih phawk in. Alamdang, alauhuai, acikziak huai thu te tawh kidim in upzawh lohna tampi tawh akidim nuntakna lampi kipan ta ding hi teh ka ta aw. Na gei ah kei om ing ka ta aw. Na sepna peuh ah gualzo in ma tun in maw… Nong it, Na pa (Lailet: Peter Suumpi, Ref: duwenzhang)\nPrevious: Piancit gamsung ah mipi akemding in Police 10,000 ki sawlkhia\nNext: ZIUSA pan Dahna Pulakna: Mangpha Lia Cin Sian Kim, Nashville, TN


url: =LIA NIANG LIAN (Jacksonville,USA)IN HONG NUSIA!\nKongit Zomipih U leh Nau,\nUSA, Florida State sung aom Jacksonville khuapi a teeng Lia Niang Khan Lian (Tomging Beh) in ngaihsut kholhloh, lamet kholhlohpi-in December 16, 2013(Monday) sun nai 2:00 kiim pawlin a it, a innkuanpih, a sanggam teng leh thuum pawlpimiteng khempeuh nusia in a it Pa Pasian kiangah tawlnga dingin hong ciahsan hi.\nLia Niang Liante innkuan pen Pasian ait mahmah leh a zahtaak mahmah innkuan ahi uh hi. Zogam, Tedim khuapi ah tengin, Bethel Assembly of God(BAG) pawlpi mi khat hi. Amah pen Pasian it innkuan sung pan akhangkhia khat ahih manin Pasian it bekloin, adam sung teng Pasian gam adingin a hihzawhzah in mapanna anei den, acihtak numei khat hi. Thu leh La khat peuhpeuh a sep, abawl ma-in Pasian mah adong den khat zong ahi hi. Tua banah amau innkuan sungah zong a thu dotpi pen leh thu leh la khat peuhpeuh ah avaihawm kinken zo den khat hi-in, numei picing mahmah khat, mipammaih mahmah khat ahi hi.\nUSA gam sung hong tunkhit, Florida, Jacksonville khuapi ah asanggampate innkuan tawh omkhawm, teengkhawm in kum tampi mah Sushi sem hi. Ahizongin hamsiatna tawh Nawi Cancer hong ngah kha-in, kum tampi sung mah, hih cancer natna tawh zawmlohpih-in, na sem zo nawnlo-in Zato kilaak den hi. Hong dam kikna dingin khua sung leh mundang pan in thuum mite leh Pasiannasem tampite mahin itna leh deihsakna tak tawh thu nakpi ki ngetsak hi. Thungetnate Topa'n hong dawngin kum tampi sung mah hong nuntaakpih hi.\nAnat agim sungteng in, thu leh la tawh ahizong, tha leh ngal tawh ahizong, sum leh paai tawh ahizong, thungetna tawh ahizong, hong huh hong panpih mimalkim tungah nakpi lungdamna kong pulaak uh hi. Ih Biak Pasian in ko-te kong thukkik zawhloh, thupha tampi tawh notungah hong thukik hen cih ka thngetna uh ahi hi.\nLia Niang Lian ii innkuanpihte:\nA Pa: : Pa Kai Pau(Nusiakhin)- (Tomging Beh- Tonzang Khua)\nA Nu: : Nu Zen Za Vung(Nusiakhin)- (Tangpua Beh-Lamzaang Khua)\nAsanggamteng: Rev. Ning Man Cing(Nusiakhin)\nPa Thualh Khen Mung leh Nu Go Deih Vung\nNu Zen Go Niang leh Pa Gin Cin Kham\nLia Niang Khan Lian (Hongnusia)\nNu Cing Suan Man leh Pa Kam Pau\nPa Thang Kap Khai leh Nu Dim Sian Ngaih(Jacksonville,USA)\nSihvui hun ding pen December 21, 2013(Saturday) sun nai 2:00 in ki nei ding hi. Anai leh agamla panin ahun leh paina ding(Direction)tawh kisai ahizongin, hungeelna tawh kisai ahizongin a dong nuamte adingin hehpihna tawh hih phone numberte- Pa Thang(904)437-0800 leh Pa Kap Khai(904)400-5617 ah nong hopihna dingun kong zasak uh hi.


url: =Thuciamnate (Covenants) ~ Rev. Zam Khat Kham :: ZOMI DAILY\nposted on 31 March 2015 at 11:02 am Lomkholna: Article, Biakna, Zamkhatkham\nMihingte’ tangthu i cih Pasian’ deihna a tangtunna hi, cih thu Laisiangtho in hong hilh hi. A tawntung adinga Pasian’ gelna Laisiangtho sungah kilaak-a, Pasian in a bawlsa thuciamna leh kamciamte ah a bulpi-in om hi. Laisiangtho sung ah thuciamna giat bang peuhmah kimu thei a, leitunga Pasian’ gelna leh deihnate tawh kizom a thupipen thute tawh kipaiikaan hi. A tamzaw-in hih thuciamnate a tangtung pelmawh ding Pasian’ deihna kipulaaknate hi den zaw hi. Laisiangtho sunga thuciamnate banah theologian-te in theology tawh kisai thuciamna thum gen beh lai uh hi.\nA. Theology Tawh Kisai Thuciamnate\nA tawntung adinga Pasian’ gelnate a genna vuah, theologian-te in tawntung hun beisa lai pek pana a telsa mite a hotkhiat nadinga Pasian’ gelna mah a bulpipen hi, ci uh hi. Tua mah tawh kizui-in, tangthu pen hotkhiatna thu tawh kisai-a Pasian’ gelnate a kisepkhiatna bangin mu pah uh hi. Hih thugil a genna vuah, theology tawh kisai thuciamna nam thum gen uh hi.\n1. Pasian in Adam tawh nasepna thuciamna (covenant of works) khat na bawl hi, ci-in gen uh hi. Hih thuciamna ah Adam in Pasian’ thu mang hi leh, a khalam dinmun ah kipsuak pah dinga nuntak tawntungna ngah pah ding hi. Hih thuciamna pen “na nek nini-in na si taktak ding hi” (Piancil. 2:17) ci a kivauhilh sia leh pha theihna singkung tawh kipia hi, kici hi. Adam in tua singgah na ne lo hi leh, si lo dinga, vantungmite siangthote mahbangin sianthona dinmun ah kikipsak ding hi, ci-in kila hi. Hih thuciamna bel deihkaih pianna tawh kigen hi a, Laisiangtho in thuciamna peuhmah-in gen ngei lo-a, tua thu hang mah-in Laisiangtho siam tampite in bulphuh ding kician om kei, ci-in thuciamna bangin sang zo lo uh hi.\n2. Thuciamna dang khat kigen leuleu a, tua sungah tawntung hun beisa hun lai-in Pa Pasian leh Tapa Pasiante’ kikal ah mihingte’ hotkhiatna tawh kisai-in thuciamna khat kibawl hi, ci-in kigen hi. Hih thuciamna ah, Pasian’ Tapa in amah a um mite kihotkhiat nading in tatkhiatna a piak nading tavuan a lak nading leh, Pasian in tua biakpiakna a san nadingin kithukim uh hi, kici hi.\nHotkhiatna tawh kisai Pasian’ gelna pen a tawntung ading ahihna leh tua gelna ah mawhna biakpiakna dingin Khazih a sih kul dinga, Khazih a um mi khempeuhte a kihotkhiat nadingin tua biakpiakna a cingin Pasian in a san kul hi, cih thu Laisiangtho in teltaka hong genna om ahih manin nasepna thuciamna sangin Lasiangtho tawh kituak zaw hi.\nEphesians 1:4 ah, “Ama’ mai ah itna sungah kawkbanna om lo-a i siantho nadingin, lei pian ma-in ama’ sungah hong tel khin hi” ci-in na na kigen hi. Khazih’ sunga i dinmun tawh kisai-in Ephesians 1:11 ah, “Ama’ sunga gouluah hi nei a, Ama’ deihna tawh kizui-a na khempeuh a sem pa’ deihna tawh kizui-in hong kisehkhol hi” na ci hi.\nHih munte leh a dang Laisiangtho munte panin hotkhiatna tawh kisai Pasian’ gelna pen a tawntung ahihna kimu thei hi. Pasian’ gelna pen kamciam mah ahihna tungtawnin Pa Pasian leh Tapa Pasiante’ kikal ah thuciamna khat na kibawl hi, ci-a kila ahi hi.\n3. Hotkhiatna tawh kisai a tawntung ading Pasian’ gelna pen hehpihna thuciamna banga ngaihsutna khat zong om lai hi. Hih ngaihsutna ah, Zeisu Khazih pen thuciamna Palaii leh amah a um mi khempeuhte’ tangmi bangin kingaihsun hi. Mi khatpeuh in Zeisu Khazih Honpa-a a san nak leh hih thuciamna in a kalh khempeuh a cin uh ahi hi. Hih thuciamna zong hotkhiatna tawh kisai a tawntung ading Pasian’ gelna pana kideihkaih ahih hangin, hotkhiatna thu ah Pasian’ hehpihna thupisak hi. Tua thu mah tawh kizui-in tatkhiatna thuciamna leh hehpihna thuciamnate in Laisiangtho bulphuh ding pawlkhat nei a, Laisiangtho Laisiangtho siam a tampte in Laisiangtho bulphuh ding mel a om lo nasepna thuciamna sangin sang thei zaw uh hi.\nAhih hangin hih theology tawh kisai thuciamnate a um mite in hotkhiatna tawh kisaia tawntung ading Pasian’ gelnate mihingte’ tangthu-a Pasian’ gelna bulpi suah thei zel uh hi. Tua ahih manin Israel mite tawh kisai-a Pasian’ gelnate, pawlpi tawh kisai-a Pasian’ gelnate, leh minamte tawh kisai-a Pasian’ gelnate thusim lo thei kha zel uh hi. Hotkhiatna tawh kisai-a Pasian’ gelna pen a tawntung ading ama’ gelna ah a thupi mahmah khat ahih teii hangin, tua pen Pasian gelna buppi hi lo hi.\nHih bang sanzia sanga hoihzaw bel, tangthu-a Pasian’ gelna pen Pasian in a minthanna a laak nading hi-in, mihingte a hotkhiatna bek tawh hi lo-in Israel mite, pawlpi leh minamte tawh a kizopna tungtawna a deihnate a tunsakna leh amah mahmah a kilaakna leh tawh tua bangin sem hi. Tua mah tawh kizui-in, mihingte’ tangthu buppi-a Pasian’ gelnate kilangsakin hotkhiatna tawh kisai Pasian’ gelna mahmah zong a kihel Laisiangtho sunga thuciamna giatte tungtawnin mihingte’ tanghtu i et ding deih huai zaw ding hi.\nTheology tawh kisai thuciamnate a uangsak theologian-te “covenant theologians” kici a, Laisiangtho sunga thuciamnate a uangsak mite “dispensationalists’ kici hi, bang hang hiam cih leh, Laisiangtho sunga thuciamnate in hunkhennate sunga kilaak mihingte’ tangthu a hun tuamtuamte a kilamdanna hong lahna hang ahi hi.\nB. Laisiangtho Sunga Thuciamnate\nLaisiangtho sunga Pasian’ thuciamnate mihingte’ tunga kingah thuciamna leh mite’ tunga kinga lo thuciamna, ci-in nam nih-in kikhen thei hi. Mihingte’ tunga kingah thuciamna i cih ciangin thuciamna a kipia mite in bang khatpeuh a sepna uh tungtawna Pasian in a tangtunsak thuciamnate a gen i hi hi. Mite in thuciamna-a thukhunte a zuih nak leh Pasian in ama’ lampang peuhmah tangtun teiiteii dinga, ahih zongin mihing in a tangtun zawh kei leh, Pasian zong a kamciamte a tangtunsak nading panin tavuan peng pah hi.\nMihingte’ tunga kinga lo thuciamnate leuleu bel, mihingte’ kihelna pawlkhat a om teii hangin, Pasian’ gelna pawlkhat a kipulaakna hi zaw a, mihingte’ tunga kinga lo kamciam tungtawna kipia kamciamte Pasian’ hun leh Pasian’ zia bangin tangtung taktak ding hi. Laisiangtho sunga thuciamna giatte’lakah Eden huana thuciamna leh Moses tawh kibawl thuciamna bek mite’ tunga kinga thuciamna ahi hi.\nAhi zongin, mihingte’ tunga kinga lo thuciamnate nangawn ah mi pawlkhat tawh kisai-a a kizatna ah mihingte’ tungah a kingakna zong om veve hi. Mihingte’ tunga kinga lo thuciamnate mihingte’ tunga kingah thuciamnate tawh a kilamdanna taktak bel, tua bang thuciamnate a tangtun nading Pasian in kamciam khina, tua banga a tangtun nading Pasian’ vangliatna leh Pasian’thuneihna tunga a kingak bekna ahi hi.\n1. Eden huana kibawl Edenic covenant pen Pasian in mihingte tawh a bawl masakpen thuciamna hi a (Piancil. 1:26-31; 2:16-17), nuntakna leh thupha leh sihna leh hamsiatnate Adam’ muanhuaina tunga kingah Adam tawh kibawl thuciamna ahi hi. Eden huana thuciamna ah thuciamna ah mihing khempeuhte’ pa a suak ding, leitung a uk ding, ganhingte’ tunga ukna a nei ding, huan a kem ding, leh sia leh pha theihna singkung gah a ne lo dingin Adam tavuan kipia hi.\nAdam leh Eve in thuciamna cing zo lo-in tua singgah a nekna uh tawh Pasian’ thu a man loh uh ciangin, thuman lohna hanga sihna dan amau’ tungah kitungsak pah hi. Adam leh Eve-te thakhat thu-in khalam ah si pah uh a, hotkhiatna a ngah theih nadingun a suahthak loh uh phamawh tamawk hi. A nunglam ciangin a pumpi mahmah uh si lai hi. Amau mawhna hangin mihing’ tate khempeuh amau bangmah-in mawhna leh sihna kitung hi.\n2. Mihingte mawhna ah a puk khit ciangin Pasian in Adam tawh thuciamna na bawl-a Adamic covenant kici hi (Piancil. 3:16-19). Hih pen mihingte’ tunga kinga lo thuciamna hi a, mihingte a mawhna uh hanga a nuntak zia ding uh Pasian in a pulaakna ahi hi. Thum kik theih nawn hi lo-in, mihingte in bang khatpeuh a sep manun a kikhel nawn ding zong hi lo hi.\nTua thuciamna ah tua huna kipan mihingte’ nunta zia dingte kigen hi. Tua thuciamna sungah Satan in a zat gulpi mahmah kisamsia hi (Piancil. 3:14; Rom. 16:20; II Cor. 11:3,14; Kilaakna 12:9); Tanpa kikamciam a (Piancil. 3:15); tua kamciam pen Khazih ah tangtung hi; numeite’ pianzia ding kigena, naupai denkeii nading, ta neihna ah dahna leh natna a thuak nading, pasal’ ukna nuai-a a om nadingte kigen hi (Piancil. 1:26-27; I Cor. 7-9; Eph. 5:22-25; I Tim. 2:11-14). Pasalte in zong khua-ul kai-in nek ding zong ding hi (Piancil. 2:15 leh Piancil. 3:17-19 enkaak dih ve); mihingte’ nuntakna pen dahna vive hi dinga sihna tawh kikhum ding hi (Piancil. 3:19; Eph. 2:5). A tamzaw-in, mihingte hih huna kipan hih thuciamna nuai-a nungta toto hi mai hi.\n3. Noah leh a tate tawh Noahic covenant na kibawl hi (Piancil. 9:1-18). Hih thuciamna sungah Adamic covenant sunga thute pawlkhat a kigenkikna ahih hangin, mawhna a kikhaam nadingin mihingte’ kumpi ki-ukna a kigen cilna ahi hi. Adamic covenant mahbangin mihingte’ tunga kinga lo thuciamna hi a, Noah’ nunga mihing tate’ pianzia tawh kisai Pasian’ gelna hong lak hi.\nHih thuciamna sungah mihingte’ kumpi ki-ukna kiphuanga, tua sungah mi dangte’ nuntak a thatte kithah kik nading capital punishment thu kikhung hi. Leitung nate’ pianzia ding kikipsak kik a (Piancil. 8:22; 9:2), mihingte in tuiciin tun ma-a a nek bangin anteh theipuam bek ne lo-in ganhingte’ sa a nek theih nadingun phalna kipia hi (Piancil. 9:3-4).\nNoah tawh kibawl thuciamna sungah a tate’ suan leh khakte tawh kisai genkholhna (Piancil. 9:25-27) leh Messiah a pian nadinga Shem gui a kisehnate kihel hi. Japheth tawh kisai genkholhna ah leitung tangthu-a Gentile mite’ gualzawh nading kigenkhol leh kilawm hi. Adamic covenant ah lungsim kitheihna tawh kimakaih hunkhenna a kipat mahbangin Noahic covenant ah mihingte’ kumpiki-ukna a kipatna kimu hi.\n4. Abrahamic covenant (Piancil. 12:1-4; 13:14-17; 15:17; 17:1-8) pen mailam tangthu tawh kisai Pasian in a laakna thupipen khat hi a, kamciam thukpite thu thumin khenin na kipia hi. A masa-in, suan leh khak tampi a neih nading (Piancil. 17:16), amah ngiat in thupha tampi a ngah nading (Piancil. 13:14-15,17; 15:6,18; 24:34-35; John 8:56), a min a liat nading (Piancil.12:2), leh amah ngiat thupha a suah nading Abraham tungah kamciam na kipia hi.\nA nihna ah, Abraham tungtawnin minam lian khat hong piang ding, ci-in kamciam na kipia hi (Piancil. 12:2). Pasian’ gelna ah, hih pen Israel nam 12 a piangsak Jacob’ suan leh khakte a gen nopna ahi hi. Hih minamte’ tungah leitang kamciam na kipia hi (Piancil. 12:7; 13:15; 15:18-21; 17:7-8).\nA thumna ah, Abraham’ tungtawnin leitung buppi ah thupha tung ding, ci-in kamciam na kipia hi (Piancil. 12:3). Israel mite Pasian’ kilaakna a tunna a suahna, Pasian a pulaak kamsangte a pianna a suahna, leh Laisiangtho a gelh mite a pianna a suahna ah tangtung hi. Tuate sanga thupi zawlai ah, Abraham’ suan mah ahi Zeisu Khazih tungtawnin minamte in thupha ngah ding hi. Israel mite in Pasian tawh a tuam vilvel kizopna a neih manun, Israel mite a samsiate’ Pasian in samsia a, Israel mite thupha a piate thupha pia hi (Piancil.12:2).\nAdamic covenant leh Noahic covenant mahbangin Abrahamic covenant zong, mihingte’ tunga kinga lo thuciamna ahi hi. Khang khatkhatte in thu a man uh ciangin hih thuciamna thuphate ngah a, thu a man loh uh ciangin sal-in kikaih theih zel hangin Pasian in Israel thupha a piak nading, Israel tungtawnaa kilaak nading, Israel tungtawna tatkhiatna a piak nading, leh Israel mite a ciamsa gam ah a paipih nading a gelnate mihingte’ tung kinga lo-in Pasian’ vangliatna leh deihna tung bekah kinga ahih manin kician mahmah hi.\n5. Mosaic covenant pen Israle mite’ tungah Egypt gam pan Ciamsa Gam zuana a pai laitakun Moses’ tungtawna kipia ahi hi (Pai. 20:1-31:18).\nPaikhiatna sungah kigenin Laisiangtho mun dang tuamtuam ah a kigenbeh mahbangin, amah leh a mire kizopna a uk ding thukham Moses tungah Pasian in pia hi. A huampi-in za guk bang a pha thupiak tuamtuamte khenpi thumin kikhen thei hi: (a) Pasian’ deihna a pulaak thukhamte (Pai. 20:1-26), (b) Israel mite’ nisim nuntakna keh kizopnate a uk ding thukhennate (Pai. 21:1-24:11), leh (c)ngeina thupiakte (Pai. 24:12-31:18).\nMosaic covenant pen mihingte’ tunga kinga thuciamna hi a, Israel in Pasian’ thu a man leh Pasian in thupha pia-in, thu a man kei uh leh hamsiat-in sek ding cih thukhun ahi hi. Thuhilhkikna 28 sungah hih thu kilangpen hi. Israel mite in a thu zui zo lo ding lam-et kholhsa hi napi-in, a mite a nusia lo dingin Pasian in kamciam hi (Jer. 30:11). Mosaic covenant pen tawlkhat sung bek a kimang ding thuciamna hi a, Khazih’ singlamteh ah bei ding hi. Hehpihna thu pawlkhat a om hangin, nasepna tawh kipawl thuciamna hi zaw hi.\n6. Palestinian covenant (Thuhilhkikna 30:1-10) pen Israel mite in a tawpna ah leitang a neih nadinguh tawh kisai mihingte’ tunga kinga lo thuciamna ahi hi. Thuciamna khatpeuh mihingte’ tungah kinga het lo-in a tangtun ding kician mahmah hi taleh khang khatpeuh adingin amau’ thumanna tungah kinga thei mahmah ahihna hih thuciamna in hong lak deuh hi. Piancilna 12:7 ah Abraham’ tungah kipia a, Thuciam Lui buppi ah a kikipsak phapha kamciam bel Abraham’ suan leh khakte in tua leitung nei ding uh, cih ahi hi.\nAhi zongin, a thuman lohna uh hangin Jacob leh a suan a khakte Egypt gam pan a paikhiat mateng uh tua gam ah kum tampi teng uh hi. Ahih hangin, Pasian’ deihna tawh kizui-in, amaute hong ciahkik-in tua leitang pawlkhat nei ngei sam uh hi. A nunglam ciangin, a thuman lohna uh leh Pasian’ thukhamte a thusim lohna uh hangin, Assyria gam leh Babylon gamte ah saltang dingin kipaipih mang hi.\nPasian’ hehpihna mah tawh, Babylon gam ah kum 70 sal-a a om khit uh ciangin kiciah kiksak leuleu a, AD 70 kuma Jerusalem a kisuksiat hun ciang dong a gam uh kipia kik leuleu hi. Bangzah-in gina kei taleh, a tawpna ah tua gam mah ah kiciahpih kik teiiteii-in, lungmuanna leh thupha tawh tua lai-ah teng ding uh, koimah ah kithehthang ngei nawn lo ding uh, ci-in Israel kikamciam hi.\nTuhun laitaka Israel mite a gam vuah a ciahkikna uh pen hun nunung cianga piang ding thu a kipatna a hih manin nakpi takin thupi hi. Zeisu Khazih hong pai kikin a kumpi gam hong phuh khit ciangin Israel mite khat beek kisiit lo-in a gam vuah ciah kim ding uh hi (Ezk. 39:25-29). Thuman lohna hangin khag khatpeuh a kihawlkhiat hangin, Pasian in a mite a gam vuah a ciahpih kik ding pen mihingte’ tunga kinga het lo thuciamna hi a, tangtung taktak ding hi.\nHih thu mah tawh kizui-in, Palestinian covenant sungah Israel mite in Pasian um lo-a a thu a man lohna uh hanga a kithehthang nading (Piancilna 15:13; Thuhilhkikna 28:63-68), kisikkikna hun leh a ngei uh a batkikna hun ding uh (Thuhilhkikna 30:2), Israel mite a kikaihkhop kik nading (Thuhilhkikna 30:3; Jer. 23:8; 30:3; 31:8; Ezek. 39:25-29; Amos 9:9-15; Sawltak. 15:14-17), A gam vuah Israel mite a kikoih kik nading (Isa. 11:11-12; Jer. 23:2-8; Ezek. 37:21-25; Amos 9:9-15), khalam-a a kikhelna uh leh a minam bup vua a ngei a batkik nading uh (Hos. 2:14-16; Rom. 11:26-270, a tawpna ah minam khat a hihna uh lungmuang leh daupai taka a om nading uh (Amos 9:11-15), amau a nengniam mite Pasian in thu a khen nading (Isa. 14:1-2; Joel 3:1-8; Matt.25:31-46) cihte kihel hi.\n7. Davidic covenant (II Sam. 7:4-16; I Khang. 17:3-15) zong mihingte’ tunga kinga lo thuciamna hi a, Pasian in David’ tungah a bei ngei lo ding kumpi khanggui, kumpi tokhom, kumpi gamte e tawntung adingin kamciam a piakna ahi hi. Hih thuciamna a pulaakna ah Jehovah Pasian in David’ tate tawsat-a thuhilh huai a om leh a hunhunin thuhilh geihgeih zel ding ahihna na gena (II Sam. 7:14-15); ahi zongin tua thuciamna a kip a khona bel bangmah in susia zo lo ding hi.\nAbrahamic covenant in Israel mite minam khat-a a kip den nadinguh (Jer. 31:36) leh tua leitung a neih tawntung nadinguh a kamciam mahbangin (Piancil. 13:15; I Khang. 16:15-18; Late 105:9-11), Davidic covenant in amaute a tawntung kumpi tokhom (II Sam. 7:16; Late 89:36), A tawntung Kumpi (Jer. 33:21), leh a tawntung kumpi gam na kamciam hi (Dan. 7:14).\nJehovah Pasian’ kiciamna tawh tua thuciamna kibawl-a a kikipsak ni-a kipan (Sawltak. 2:30) Khazih suah hun dong, David’ tokhom tunga tu ding mi kitasam ngei lo takpi a (Jer. 33:21); Pasian’ Tapa leh David’ Tapa ahi Khazih ngiat mahmah zong tua tokhom luat ding Pa ahih manin tua tokhom tungah tu dinga (Lk. 1:31-33) a tapa khat a kumpi tokhom tungah a tawntungin tu ding hi, ci-a David’ tunga kikamciam tangtung ding hi.\nKum tul maanna sungah Khazih mahmah leitungah a man nading tawh kisai-in hih Davidic civenant a thupipen ahi hi. Sihna pana thokik David mahmah Israel innkuante’ tungah Khazih’ nuai-ah kumpi-in mang ding hi (Jer. 23:5-6; Ezek. 34:23-24; 37:24). Pa Pasian’ tokhom tungah David a tut ngei loh mahbangin vantunga a tokhom tungah Khazih a manna ah hih thuciamna tangtung nai lo hi. Leitunga kumpi gam leh leitunga kumpi tokhom kigenna hi zaw hi (Matt. 25:31). Tua ahih manin, hih Davidic covenant pen mailam- huna tangtung ding Pasian geelna ah a thupipen khat ahi hi.\n8. Thuciam Lui sungah kigenkhol-a kum tul maanna-a tangtung ding thuciamna thak zong mihingte’ tunga kinga lo thuciamna khat mah ahi hi (Jer. 31:31-33). Jeremiah in a gen bangmah–in, hih pen “Israel innkuan, leh Judah innkuan tawh a kibawl” thuciamna ahi hi (Jer. 31:31). Israel mite in a palsat uh Mosaic covenant tawh kilehbulh-in a thuciamna thak ahi hi (Jer. 31:32).\nHih thuciamna sungah Pasian in, “Tua nite khit ciangin, a sung vuah ka thukham ka koih dinga, a lungtang vuah ka gelh ding hi; amaute’ Pasian ka hi dinga, amaute ka mi a hi ding uh hi, TOPA in ci hi” (Jer. 31:33). Hih banga Pasian mahmah leh a deihna a mite’ tunga a kilaakna hanngin, Jeremiah 31:34 ah, “TOPA thei in, ci-in kuamah in a vengte hilh nawn lo dinga, kumah in a sanggampa hilh nawn lo ding hi: bang hang hiam cih leh, amaute khempeuh a neupen panin a lianpen dong in keimah hong thei ding uh a, amaute’ mawhna maisakin a mawhna a khialhnate uh ka phawk nawn kei ding hi, TOPA in ci hi.”\nHih Laisiangtho mun in Khazih kumpi-a a maaana kum tul maanna hun sunga omzia ding hong hilh a, mi khempeuh in Khazih’ thu a theih kim nading a genna ahi hi. Hih thu tawh kizui-in Topa’ thu mi khempeuh in thei kim ding ahih manin kuamah in a vengpa’ tunga Pasian’ thu gen kul lo ding hi. Pasian in Israel mite’ mawhna maisaka thupha a dima a piak hun zong hi ding hi. Pawlpi mahmah thumaan thutak a thei lo leitung mun khempeuh ah pai-a Lungdamna thu a gen dingin kisawl ahih manin Jeremiah sunga i muh hih thuciamna sunga thute tuhun a tangtun lohna kimu thei hi.\nAhih hangin, Thuciam Thak ah hih thuciamna thak leh pawlpi kizopna kigen ahih manin, Israel mite’ tunga kipia hih thuciamna thak pawlpi ah tangtung hi, ci-a mi pawlkhat zong om hi. Mailam huna kum tul maanna cih bang a om dinga a um lote leh Israel mite a ngei a bat kik uh a um lote in hih thuciam thak buppi pawlpi ah tangtung hi, ci-in um uh a, hih thuciamna sunga thute kha thusuah-in Israel leh pawlpi a kibang hi, ci-in gen uh hi.\nMailam huna Israel mite a ngei a bat kik nading leh kum tul maanna a um mite leuleu in Thuciam Thak sunga kigen thuciamna thak pen mailam huna Isarel mite’ tunga tung ding thute lakah pawlpi tungah pawlkhat tangtung hi, a ci pawl oma, tua mahbangin thuciamna thak nih (Jeremiah sunga kipia Israel mite’ ading khat leh a nihna ah, hih hehpihna hun sunga Zeisu Khazih tungtawna pawlpi ading hotkhiat a pia thuciamna thak khat)om hi, ci-a um pawl zong om hi. a taktakin, Israel mite’ ading ahi a, pawlpi ading ahi zongin, thuciamna thak pen Khazih’ sihna leh a kiluangsak a sisan pana hong piangkhia ahi hi.\nPasian in mihing tate’ ading sep dinga a geel khempeuh a Tapa’ sisan bulphuh-in sem hi, cih hih thuciamna thak in lungmuanna hong pia hi. Lam nih-in kimu thei hi:\n(a) Khazih a um mi khempeuh honkhia-in kema, vantung ah a Tapa tawh kisuun-in tunpih ding hi. Hotkhiatna a kingah nadingin Khazih up ding kisam cih thu peuhmah in hih thuciamna pen mihingte’ tunga kinga hi, cih suaksak zenzen lo hi. Upna pen hih thuciamna ah khen khat hi lo a, hih thuciamna tungtawna kingah tawntung thupha sunga lut theihna hi bek hi. Hih thuciamna pen thu um lo mite tawh kisai kha lo, thu-ummite bek tawh kibawl thuciamna hi a, amaute’ tanga Pasian’ thumaanna a kikamciamna ahi hi. “Note’ sunga nasep hoih a pan khin pa in Zeisu Khazih ni dongin sem ding” (Phil.1:6) a hong hotkhiat nading leh hong kepbit nading Pasian’ vangliatna khempeuh hehpihna tawh kibawl hih kamciam sunga kihel ahi hi.\nHih lai mahmah ah bit taka kikema a tawpna ah minthanna ah a kitun lo ding hotkhiatna peuhmah hih khanghun-in kigeel lo hi. Nisim kalsuanna ah Pa leh a tate kikal ah thu pawlkhat bel om-in, David’ mawhna mahbangin thu-ummite’ mawhna hangin Pasian tawsatna a tun hun zong im mah dinga; ahih hangin hehpihna-a a sansa mite’ nuntak tawntungna tawh kisai Pasian’ kamciam a tun nading, a tun loh nading tuate peuhmah kibulphuh zenzen lo hi.\nMihingte’ ngaihsutna a thupisak mahmah a, hotkhiatna leh Pasian’ hong kepna ah mihingte’ lungsim khensatna kihel hi, ci-a hilh pawlkhat om hi. Mihing’ ngaihsutna ah hi thei leh kilawm hi; ahih hangin Laisiangtho’ hong hilhna tua bang hi lo hi.\nHih thuciamna khempeuh ah Pasian in amah a um mite ading mihingte’ tungah kinga lo a a sep dingte pulaak hi (John 5:24; 6:37; 10:28). Hih pen lungsim leh ngaihsutna buppi kihel nasep lianpi hi a; ahih hangin ama’ sehsa lampi a zuih nadunguh Pasian in Noah’ tungah a genna ahi a, Abraham’ tungah minam lian khat-a a bawl nading leh ama’ suan leh khak sung panin Khazih a suah nading a gennte zong a hi mah hi zel hi.\nThuciamna khempeuh Pasian’ thuneihna leh vangliatna a kilatkhiatna ahi hi. Pasian in mihingte lungsim khensatna neisak veve hi. Mihingte’ lungsim khensatna kal-a, hotkhiatna a ngah mi peuhmah in a ngah uh hotkhiatna leh Pasian’ na a sep theihnate uh amau’ lungsim tawng pana a khensatna uh a hih lam tel sinsen uh hi. Pasian in mihingte’ lungsim uk hi, ci-in Laisiangtho in hong hilh a (John 6:44; Phil. 2:13), tua mahbangin mihingte’ lungsim khensatna kal-in tua tungtawnin thupha pia hi (John 5:40 7:17; Rom. 12:1; I John 1:9).\nLaisiangtho in Pasian’ thuneihna lunghian nading om lo-in hong hilh hi. Pasian in a piang dingte sehkhol-a, a sehsa bangin tangtung ding hi; bang hang hiam cih leh a lamdang khatpeuh tawh Pasian kiphawng thei ngei lo a, a sehsa banga a tangtun loh manin Pasian lungkia cih bang ding hun om ngei lo hi. Tua mahbangin, a kiam ngei lo thu nih – a tawntung adinga a geelna leh tua bang liana a tangtunna – kikal ah mihingte in a lungsim khensatna bang vua a gamtat theih nadinguh zong hong veve hi.\nTua banga a hihna ah, a sehsate kipelh cih bang om ngei lo leuleu hi. Hih thu nih kileekkim-a a kingaihsut kei leh, a langkhat ah, na khempeuh a piang dinga kisehsa banga piang hi lel cih ngaihsutna hong lut lian dinga thungetna, Pasian’ maipha zon nopna, mihingte mawhsak theih nading thu, hotkhiatna thu genna ah mite in lungsim khensatna a neih nading vua kut ngaungauna leh Laisiangtho mun tampi mahmah in khiatna nei het lo ding hi; tua mahbangin, a lehlam leuleu ah, Pasian’ thuneihna peuhmah om vet lo zel ding hi.\nMihingte’ ngaihsutna i cihte Pasian’ ukna nuai ah om, cih bel kingaihsun thei a, ahih hangin Pasian’ thuneihna pen mihingte’ ngaihsutna nuai ah om hi, cih bel hi thei het lo hi. A um mite in Pasian in mihingte’ tunga kinga lo a thuciamna tawh kizui-in hotkhiatna ngah-in a tawntungin bittak-in kikem hi.\n(b) Israel mite in mailam huna hotkhiatna a ngah nading thu mahmah uh zong mihing’ tunga kinga lo Pasian’ thuciamna tawh kikamciam ahi hi (Isa. 27:9; Ezek. 37:23; Rom. 11:26,27). Tua hotkhiatna zong Khazih sisan kibulphuh ahi hi. Khazih’ biakpiakna tungtawnin, Pasian in mimal khatpeuh a hotkhiat theih mahbangin minam khat zong honkhia thei hi. Israel mite pen lei sunga kisel gou manpha bangin Khazih in na gen hi. Tua leitang pen leitung ahi hi. Tua leitang lei-a tua gou manpha a lei theih nadinga a neih gil khempeuh a zuak pen Khazih hi, ci-in i um hi.\nHih thuciamna giatte i ngaihsut ciangin, mihingte’ tunga kinga thuciamnate-a mihingte’ ginat lohnate tawh kilehbulh-in mihingte’ tunga kinga lo thuciamnate tawh kisai-in Pasian’ thuneihna ki-uanggen lua thei lo ding hi. Mihingte’ tunga kinga lo-a Pasian’ nasep peuhmah ciangtan nei lo Ama’ hihna kicing tawh kizui-in kisem ding hi.\n1. Theology tawh kisai thuciamnate ah Pasian’ ngimna laigil bang hi a, tua leh tangthu bangci bangin kizom ahi hiam?\n2. Nasepna thuciamna i cih bang hi a, a kibulphuh Laisiangtho mun koi mun ahi hiam?\n3. Tatkhiatna thuciamna i cih bang hi a, a kibulphuh Laisiangtho mun koi mun ahi hiam?\n4. Hehpihna thuciamna i cih bang hi a, a kibulphuh Laisiangtho mun koi mun ahi hiam?\n5. Pasian in Israel mite, pawlpi, leh minamte tawh kisai a geelnate leh theology tawh kisai thuciamnate i ngaihsutkaak ciangin bang haksatna om thei ahi hiam?\n6. Tangthu peuhmah theology tawh kisai thuciamnate tawh i et sangin Laisiangtho sunga thuciamnate tawh et huai zaw ahi hiam?\n7. Mihingte’ tunga kinga thuciamnate leh mihing’ tunga kinga lo thuciamnate khentel in.\n8. Edenic covenant i cih bang hi a, tua thuciamna a palsat manun mihingte’ tungah bang thute piang ahi hiam?\n9. Adamic covenant i cih bang hi a, tua thuciamna tungtawnin tuni-a mihingte’ tungah bang thute piang ahi hiam?\n10. Noahic covenant ah bang thuteng om a, tua thuciamna sunga thute lakah bangteng tuni-in om lai ahi hiam?\n11. Abrahamic covenant sungah Pasian in Abraham bangteng kamciam ahi hiam?\n12. Abrahamic covenant sungah Israel mite bang kamciamteng kipia ahi hiam?\n13. Abrahamic covenant sungah leitung buppi ading bang kamciamteng kipia ahi hiam?\n14. Bangci bangin Abrahamic covenant pen mihingte’ tunga kinga lo thuciamna hi, ci-in kigen thei ding ahi hiam?\n15.Mosaic covenant pen mihingte’ tunga kinga thuciamna ahihna leh tawlkhat sung bek a kimang ding thuciamna ahihna bang ciang taktak ahi hiam?\n16. Bang ciang taktakin Palestinian covenant pen mihingte’ tunga kinga lo thuciam hi kici thei ahi hiam?\n17. Israel mite Assyria mite leh Babylon mite’ khut nuai ah sal-a a omna leh leitung buppi a a kithehthangnate uh mihingte’ tunga kinga lo Palestinian covenant tawh enkaakin bangci bangin gentel thei ding na hi hiam?\n18. Israel mite’ thuman lohna, a kikaihkhop kikna, a ngei uh a bat kikna, leh minam khat a hihna uh tawh a tawntunga lungmuang leh daupai taka a om nadingte uh tawh kisai Palestinian covenant sunga thute a tomkim-in gen in.\n19. Davidic covenent sungah mihing’ tungah kinga lo-a kikamciam bangte ahi hiam?\n20.Davidic covenant leh mailam huna kum tul maanna bangci bangin kizom ahi hiam?\n21. Thuciam Lui’ genna ah thuciamna thak sungah Israel mite’ ading bangteng kikamciam ahi hiam?\n22. Israel mite’ adingin bang hunin thuciamna thak tangtung ding ahi hiam?\n23. Bang hangin mi pawlkhatte in thuciamna thak tuhun ading hi ci thei uh hiam cih gencian in.\n24. Thuciamna thak leh thu-ummite’ hotkhiatna a muanhuaina bangci bangin kizom ahi hiam?\n25. Thuciamna thak leh Pasian’ thuneihna bangci bangin kizom ahi hiam?\n26. Thuciamna thak leh mailam huna Israel mite’ kihotkhiat nading bangci bangin kizom ahi hiam? Rev. Zam Khat Kham\nPrevious: A (6) Veina TBC Youth Conference kilawhcing\nNext: Tuzawh kum 50 khitteh Gamdang tung Zomi te bangci om ding?